text:
Quirino
Ti Quirino ket maysa kadagiti probinsia iti Filipinas iti Tanap ti Cagayan (Rehion II) iti Luzon. Ti kapitoliona ket ti ili ti Cabarroguis. Naipanagan ti probinsia ken ni Elpidio Quirino, ti maika-6 a presidente ti Filipinas. Kabeddeng ti probinsia ti Aurora iti umabagatan-a-daya, ti Nueva Vizcaya iti laud, ken ti Isabela iti amianan. Sigud a paset ti Nueva Vizcaya ti Quirino agingga a naisina idi 1966.
Heograpia[urnosen | urnosen ti taudan]
Addaan ti Quirino iti 6 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


c: text/html

text:
Saan nga agballaigi ti aniaman a ganuat no awan iti panagkakammayet ti maysa a grupo.
Daytoy ti bugas iti mensahe ni Gobernador Imee Marcos kalpasan a pinagsapatana dagiti opisiales ti Federation of Phil. Councilors League iti Region One idiay Fort Ilocandia Resort Hotel, Laoag City.
Dagitoy taga-liga ket manipud iti probinsia ti Pangasinan, La Union, Ilocos Sur ken iti probinsia ti Ilocos Norte.
Kuna ti gobernador a dagiti opisiales ken kameng iti PCL ti kabinnulig dagiti agtuturay pakairamamanan ti gobernador iti maysa a probinsia ti pannakaiyimplementar dagiti programa ken proyekto a pagsayaatan dagiti umili.
Inlawlawagna a napateg kadakuada a mangidaulo gapu ta kasapulan iti tulong dagitoy, laing ken kangrunaan na ti kina-agtutuboda.
Kuna ti gobernador a dakkel iti namnamaen dagiti umili kadakuada a nasken a maipaay ken masungbatan amin dagitoy.
Dinakamatna a kas iti edukasion, universal health coverage, pagtrabahuan ken dadduma pay a kiddawen dagiti umili kadagiti gobernador pakairamanan dagiti mayor.
Namnamaen met ti gobernador a ti sibubukel a Region One PCL ket maaddaan kadagiti napipintas a proyekto a makatulong ken makaitag-ay iti kasasaaad ti panagbiag dagiti umili.—PGIN-CMO

robotstxt: allowed

filter: keep


text:
Ni Mayor Edgardo “Ediboy” S. Cobangbang, Jr. ken dagiti kameng ti Sangguniang Bayan kas kada SBM Josefina S. Vallejo; SBM Benedicto M. Savellano; ken ni ABC President Thaddeus “Teddy” U. Soller iti nangbayabay ken ni Mayor Ediboy a nangiyallawat kadagitoy a ramit-agrikultura kadagiti maseknan.
Sakbayna, naangay ti ababa a programa ti Awarding/Turnover iti Municipal Conference Building nga inatendaran dagiti 31 a kameng ti Asosasion agraman dagiti Opisiales ti ili, OPAG-Ilocos Sur ken kameng ti Konseho ti Barangay Carusipan nga idauluan ni Brgy. Captain Jimmy Pablico.
Nagsarita ni Mayor Edgardo “Ediboy” S. Cobangbang, Jr. ket kinunana nga adda a siimatang ti Konseho ti Barangay Carusipan a katinnarabay ti Asosasion a mangmanehar ken mangmantener kadagiti naited a makinaria ket no mapadakkel ti naituding a pagsayaatan dagitoy a maited a ramit ket apalanto ti sumarsaruno a henerasion ket papananna nga agturong ti sektor dagiti asosasion a naballigi dagiti irusatda a programa ken proyekto a pagsayaatanda.
Nagsarita met ni Mr. Robert Cly Azcueta, Presidente, NCFSPAI ket pinagyamananna ti Gobierno Munisipal nga idauluan ni Mayor Ediboy ken ti DA-RFO 1 ket iti talek nga naited kadakuada ket isublida met laeng a sipupudno babaen iti napintas a panangtaripatoda kadagitoy a makinaria.
Panagyaman, pannakidanggay ti pagdur-asan ti kabarangayanna iti anag ti panagsarita ni Barangay Captain Jimmy Pablico.
Kalpasan ti Cutting of Ribbon nga indauluan da Mayor Ediboy ken ni Dr. Paz L. Mones, Ph. D., Regional Technical Director for Operation, DA-RFO 1, kasta metten a kaduada ni Engr. Nancy Cabebe iti OPAG-Ilocos Sur ket naaramid ti Orientation and Briefing of Farm Equipments Operation, Terms and Condition babaen kadagiti Supplier.
Nagmiting met dagiti Opisiales ken Miembros ti Asosasion iti Municipal Conference Building.
Nagpaay nga Emcee ni Mr. Nereo S. Daproza, FSP Adviser. # (Web In-Action)


text:
Ni Kadi Jesus ti Dios?
ADU ti mamati a ti Trinidad “ti kangrunaan a doktrina ti Kristiano a relihion.” Sigun iti daytoy a sursuro, ti Ama, Anak, ken ti nasantuan nga espiritu ket tallo a persona iti maymaysa a Dios. Kinuna ni Kardinal John O’Connor maipapan iti Trinidad: “Ammotayo a narikut dayta a misterio, a ditay pulos maawatan.” Apay a nagrigat a maawatan ti Trinidad?
Ti The Illustrated Bible Dictionary ibagana ti maysa a rason. Maipapan iti Trinidad, kuna daytoy a publikasion: “Saan a nainkasuratan dayta a doktrina gapu ta awan ti teksto iti Biblia a mangsuporta iti dayta.” Gapu ta ti Trinidad ket ‘saan a nainkasuratan a doktrina,’ ikagkagumaan dagiti Trinitariano ti agbirok kadagiti teksto iti Biblia—a ballikugenda pay dayta—tapno laeng adda mangsuporta iti pannursuroda.
Teksto a Mangsuporta iti Trinidad?
Ti maysa a teksto ti Biblia a masansan a di umiso ti pannakausarna ket ti Juan 1:1. Kastoy ti panangipatarus Ti Baro a Naimbag a Damag Biblia iti dayta a bersikulo: “Idi punganay, addan ti Sao, ket ti Sao kadua ti Dios [Griego, ton the·on′], ket ti Sao, Dios [the·os′].” Naglaon daytoy a bersikulo iti dua a porma ti Griego a sao a the·os′ (dios). Ti umuna a porma ket adda ton (ti) iti rugina, maysa a Griego a sao nga agserbi kas piho a pangtukoy. Iti dayta a kaso, ti sao a the·on′ tuktukoyenna ti Mannakabalin-amin a Dios. Ngem ti maikadua a porma a the·os′ ket awanan iti piho a pangtukoy. Di inggagara kadi a naikkat dayta a piho a pangtukoy?
Apay a nagrigat a matarusan ti doktrina a Trinidad?
Ti Ebanghelio ni Juan ket naisurat iti Koine, wenno gagangay a Griego, maysa a lenguahe nga addaan kadagiti espesipiko a pagannurotan no maipapan iti panagusar iti piho a pangtukoy. Sigun iti eskolar ti Biblia a ni A. T. Robertson, no ti subject ken ti predicate ket agpada nga addaan iti pangtukoy a sao, iti kasta, “agpadada a piho ken mabalin a pagsinnukaten.” Ti Mateo 13:38 ti maysa a pagarigan a tinukoy ni Robertson: “Ti talon [Griego, ho a·gros′] isu ti lubong [Griego, ho ko′smos].” Ti gramaria tulongannatayo a mangtarus a ti lubong isu met laeng ti talon.
Ngem kasanon no ti subject ket addaan iti piho a pangtukoy idinto ta awan dayta iti predicate, kas iti Juan 1:1? Dayta a teksto ti inusar ti eskolar a ni James Allen Hewett kas maysa a pagarigan, idi a kinunana: “Iti kasta a teksto, ti subject ken predicate ket saan nga agpada ken di mabalin a pagsinnukaten.”
Kas panangyilustrar, inusar ni Hewett ti 1 Juan 1:5, a kunana: “Ti Dios ket silaw.” Iti Griego, ti “Dios” ket ho the·os′ isu nga addaan dayta iti piho a pangtukoy. Ngem ti phos para iti “silaw” awan ti sarsarunuenna nga aniaman a pangtukoy. Ipatuldo ni Hewett: “Mabalin latta nga ibaga ti maysa . . . a ti Dios ket mailadawan a kas silaw; ngem saanna a mabalin a kanayon nga ibaga a ti silaw ket Dios.” Masarakan ti umasping a pagarigan iti Juan 4:24, “ti Dios maysa nga Espiritu,” ken iti 1 Juan 4:16, “ti Dios ket ayat.” Kadagitoy dua a bersikulo, agpada nga addaan iti piho a pangtukoy dagiti subject ngem awanan kadagita ti predicate nga “Espiritu” ken “ayat.” Gapuna, saan a mabalin a pagsinnukaten dagiti subject ken predicate. Saan a mabalin nga ibaga a ti “Espiritu ket Dios” wenno ti “ayat ket Dios.”
Asino “ti Sao”?
Adu a Griego nga eskolar ken agipatpatarus iti Biblia ti mangbigbig a ti Juan 1:1 itampokna, saan a ti kinasiasino, no di ket ti kasasaad “ti Sao.” Kuna ti agipatpatarus iti Biblia a ni William Barclay: “Gapu ta [saan a nangikabil ni apostol Juan] iti piho a pangtukoy iti rugi ti theos, maysa dayta a panangiladawan . . . saan nga ibagbaga ni Juan a ti Sao isu met laeng ti Dios. Iti simple a pannao, saanna nga ibagbaga a ni Jesus ti Dios.” Kasta met ti kuna ti eskolar a ni Jason David BeDuhn: “Iti Griego, no awan ti piho a pangtukoy sakbay ti theos iti sentensia kas iti Juan 1:1c, panunoten dagiti agbasbasa a ti kayatmo a sawen ket ‘maysa a dios.’ . . . Gapu ta awan ti pangtukoy ti theos, naiduma dayta iti addaan iti pangtukoy a ho theos, kas iti panagduma ti ‘maysa a dios’ iti ‘Dios.’” Kinuna pay ni BeDuhn: “Iti Juan 1:1, ti Sao ket saan nga isu ti maymaysa a Dios no di ket maysa a dios, wenno maysa a nadiosan.” Wenno kas iti kinuna ni Joseph Henry Thayer, maysa nga eskolar a nakipagtrabaho iti American Standard Version: “Ti Verbo [wenno, Sao] ket nadiosan, imbes nga isu ti Dios.”
Pinagminar ni Jesus ti nagdumaanda ken Amana
‘Nakarikrikut kadi a misterio’ ti kinasiasino ti Dios? Saan a kasta ti panangmatmat ni Jesus. Idi nagkararag ken Amana, pinagminar ni Jesus ti nagdumaanda: “Daytoy kaipapananna ti agnanayon a biag, ti pananggun-odda iti pannakaammo maipapan kenka, ti maymaysa a pudno a Dios, ken iti daydiay imbaonmo, ni Jesu-Kristo.” (Juan 17:3) No mamatitayo ken Jesus ken maawatantayo ti nalawag a pannursuro ti Biblia, isu ket matmatantayo kas nadibinuan nga Anak ti Dios. Idaydayawtayo met ni Jehova kas “ti maymaysa a pudno a Dios.”


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Samuel 14:1-33
14 Ita naammuan ni Joab+ nga anak ni Zeruia+ a ti puso ti ari naiturong ken Absalom.+2 Iti kasta nagbaon ni Joab idiay Tecoa+ ket nangala sadiay iti masirib+ a babai ket kinunana kenkuana: “Mapanka a sileleddaang, pangngaasim, ket kawesam ta bagim, pangngaasim, kadagiti kawes a pagpanes, ket dika sapsapuan ta bagim iti lana;+ ket agbalinkanto a kas iti babai ditoy nga agledleddaang iti adun nga al-aldaw gapu iti minatay.+3 Ket sumrekkanto a mapan iti ari ket mangisaoka kenkuana iti sao a kas itoy.” Gapuna inkabil ni Joab ti sasao iti ngiwatna.+4 Ket ti babai a Tecoita simrek a napan iti ari ket inkurnona ti rupana iti daga+ ket inruknoyna ti bagina ket kinunana: “Mangisalakanka,+ O ari!”5 Gapu itoy kinuna kenkuana ti ari: “Ania ti mapaspasamak kenka?” Iti daytoy kinunana: “Iti kinapudnona maysaak a babai a nabalo,+ ita ta natayen ti asawak.6 Ket ti adipenmo a babai addaan dua nga annak, ket isuda a dua nangrugida nga agdangadang iti talon+ bayat nga awan manangispal+ a mamagsina kadakuada. Kamaudiananna ti maysa kinabilna daydiay maysa ket pinapatayna.7 Ket adtoy timmakder ti intero a pamilia maibusor iti adipenmo a babai ket kunkunaenda, ‘Iyawatmo ti nangkabil iti kabsatna, tapno mapapataymi maigapu iti kararua ti kabsatna+ a pinatayna,+ ket talipuposenmi uray ti agtawid!’ Ket sigurado nga iddependanto ti rangrang dagiti beggangko a nabati, tapno saanda nga itudingan ti asawak iti nagan wenno uray natda iti rabaw ti daga.”+8 Idin kinuna ti ari iti babai: “Mapanka iti balaymo, ket siak mangtedakto iti bilin maipapan kenka.”+9 Gapu itoy kinuna ti babai a Tecoita iti ari: “Maiparabaw koma kaniak, O apok nga ari, ti biddut, ken kasta met iti balay ni amak,+ bayat nga awanan basol ti ari ken ti tronona.”10 Ket kinuna ti ari: “No adda asinoman nga agsao kenka, iyegmonto met kaniak, ket saannakanto a pulos saktanen.”11 Ngem kinunana: “Ti ari, pangngaasim, lagipenna koma ni Jehova a Diosmo,+ tapno ti manangibales iti dara+ saan koma nga agtultuloy a mangdadael ken tapno saanda koma a talipuposen ti anakko.” Iti daytoy kinunana: “Kas sibibiag ni Jehova,+ saanto a matnag iti daga ti uray maysa a buok+ ti anakmo.”12 Kinuna ita ti babai: “Palubosam ti adipenmo a babai,+ pangngaasim, nga agsao iti maysa a sao+ iti apok nga ari.” Gapuna kinunana: “Agsaoka!”+13 Ket kinuna ti babai: “Apay, ngarud, a nagrasonka a kas itoy+ maibusor iti ili ti Dios?+ Bayat a ti ari sasawenna daytoy a sao isu kasla maysa a nakabasol,+ ta ti ari saanna nga isubli ti bukodna a napagtalaw.+14 Ta di bumurong a mataytayto+ ken agbalin a kasla dandanum a maibukbok iti daga, a saan a mabalin nga urnongen. Ngem ti Dios saanto a mangikkat iti kararua,+ ket nagpanunot kadagiti rason no apay a daydiay napagtalaw rebbeng a saan a mapagtalaw kenkuana.15 Ket ita ta simrekak a mangisao itoy a sao iti ari nga apok, gapu dayta iti panamagbuteng kaniak dagiti umili. Gapuna kinuna ti adipenmo a babai, ‘Palubosannak nga agsao, pangngaasim, iti ari. Bareng no agtignayto ti ari iti sao ti adipenna a babai.16 Agsipud ta immimdeng ti ari tapno ispalenna ti adipenna a babai iti dakulap ti tao nga agtartarigagay a mangtalipupos kaniak ken iti kakaisuna nga anakko manipud iti tawid nga inted ti Dios,’+17 kalpasanna kinuna ti adipenmo a babai, ‘Ti sao ti apok nga ari agserbi koma, pangngaasim, a mangted iti inana.’ Ta kas iti maysa nga anghel+ ti pudno a Dios kasta ti apok nga ari, a mangilasin iti naimbag ken iti dakes,+ ket adda koma a mismo kenka ni Jehova a Diosmo.”18 Simmungbat ita ti ari ket kinunana iti babai: “Dika ilemmeng kaniak, pangngaasim, ti maysa a banag nga imtuodek kenka.”+ Iti daytoy kinuna ti babai: “Agsao koma ti apok nga ari, pangngaasim.”19 Ket kinuna ti ari: “Ti kadi ima ni Joab+ adda kenka iti isuamin daytoy?”+ Idin simmungbat ti babai ket kinunana: “Kas sibibiag ti kararuam,+ O apok nga ari, awan ti tao a makapagpakannawan wenno makapagpakannigid manipud iti isuamin a sinao ti apok nga ari; ta ni adipenmo a Joab ti nangbilin kaniak, ken isu ti nangikabil iti ngiwat ti adipenmo a babai kadagitoy amin a sasao.+20 Maipagapu iti panamagbalbaliw iti parupa ti banag inaramid ni adipenmo a Joab daytoy a banag, ngem masirib ti apok a kas iti kinasirib ti anghel+ ti pudno a Dios tapno maammuanna ti isuamin nga adda iti daga.”21 Kalpasanna ti ari kinunana ken Joab: “Adtoy, ita, sigurado nga aramidekto daytoy a banag.+ Gapuna mapanka, isublim ni agtutubo nga Absalom.”+22 Gapu itoy inkurno ni Joab ti rupana iti daga ket inruknoyna ti bagina ket binendisionanna ti ari;+ ket kinuna ni Joab: “Ita nga aldaw pagaammo ti adipenmo a nakasarakak iti pabor kadagita matam,+ O apok nga ari, agsipud ta nagtignay ti ari iti sao ti adipenna.”23 Gapuna timmakder ni Joab ket napan idiay Gesur+ ket inyegna ni Absalom iti Jerusalem.+24 Nupay kasta, kinuna ti ari: “Bay-am nga agturong iti bukodna a balay, ngem saanna koma a kitaen ti rupak.”+ Gapuna nagturong ni Absalom iti bukodna a balay, ket ti rupa ti ari saanna a kinita.25 Ita no maidilig ken Absalom awan idi ti lalaki a nakaliblibnos+ iti intero nga Israel tapno maidaydayaw iti kasta unay. Manipud dapan ti sakana agingga iti kuppokuppona isu awanan idi iti pilaw.26 Ket idi pinukisanna ti ulona—ket napasamak iti ngudo ti tunggal tawen a pukisanna dayta; gapu ta nadagsen unay+ kenkuana, pinukisanna dayta—tinimbangna ti buok ti ulona, dua gasut a siklo iti naarian a bato a pagtimbang.27 Ket adda nayanak ken Absalom a tallo nga annak a lallaki+ ken maysa nga anak a babai nga agnagan Tamar. Isu maysa idi a babai a kapipintasan iti langa.+28 Ket ni Absalom nagtultuloy a nagnaed idiay Jerusalem iti intero a dua a tawen, ket saanna a kinita ti rupa ti ari.+29 Gapuna ni Absalom pinaayabanna ni Joab tapno ibaonna iti ari, ket saan nga immannugot nga umay kenkuana. Kalpasanna nagbaon manen, iti maikadua a daras, ket saan nga immannugot nga umay.30 Kamaudiananna kinunana kadagiti adipenna: “Kitaenyo ti benneg ti daga ni Joab iti abay ti kukuak, ket sadiay isu addaan iti sebada. Inkayo ket paggayebgebenyo dayta iti apuy.”+ Iti kasta pinagayebgeb dagiti adipen ni Absalom ti benneg ti daga iti apuy.+31 Gapu itoy timmakder ni Joab ket immay ken Absalom iti balay ket kinunana kenkuana: “Apay a dagiti adipenmo pinagayebgebda iti apuy ti benneg ti daga a kukuak?”32 Gapuna ni Absalom kinunana ken Joab: “Adtoy! Nagbaonak kenka, a kinunak, ‘Umayka ditoy ket bay-am nga ibaonka iti ari, a kunaem: “Apay nga immayak manipud Gesur?+ Nasaysayaat koma nga addaak pay laeng sadiay. Ket ita ipalubosmo a kitaek ti rupa ti ari ket, no adda aniaman a biddut kaniak,+ masapul ngarud a papatayennak.”’”33 Kalpasanna simrek ni Joab a napan iti ari ket imbagana kenkuana. Kalpasanna inayabanna ni Absalom, a simrek ita a napan iti ari ket inruknoyna kenkuana ti bagina, nga inkurnona ti rupana iti daga iti sango ti ari; a kalpasan dayta ti ari inagkanna ni Absalom.+


text:
No basaentayo ket adalentayo daytoy a libro iti Biblia-Canta ni Solomon, mataccuatantayo nga daytoy sao nga "Ayat "naaramat a sibubuslon. Adda walo a capitulo daytoy a libro, ket daytoy sao nga "Ayat" naaramat iti namin tallopulo a daras.
Dagiti adu a nangad-adal itoy a libro- Canta ni Solomon, kinunada a ti tema daytoy a libro isu ti ayat. Kinapudnona ti panecnec iti daytoy isut' nasaranta unay a pannacaaramat ti sao nga ayat manipud rugi itoy a libro aginggat' maudi. Ken ti namin tallopulo a daras a pannacaaramatna, isu pay ti natalged a rason nga ti tema daytoy a libro-Canta ni Solomon, isu ti "Ayat".
Dadduma cadagiti Bible scholars isuroda nga daytoy masasao nga ayat ditoy Canta ni Solomon, maipatarus cano nga ordinario wenno nailubongan nga ayat. Ti batayda iti daytoy a panunot isut' panagcunada nga daytoy a libro-Canta ni Solomon, isu't colcolleccion dagiti nailubongan a cancanta ti ayat. Ngem, daytoy a panunot na-objectar gapu itoy a panunot, nga no daytoy a libro- Canta ni Solomon, isu laeng ti colcolleccion dagiti nailubongan a cancanta ti ayat, apay ngarud a nainayon a parte ti Biblia? No cancanta laeng a nailubongan, apay ngarud a nainaig iti Santa Biblia, ket na-acceptar a maysa cadagiti 66 a libro iti intero a Biblia? Ngarud, daytoy a libro saan a na-objectar gapu ta dagti Bible Scholars simmangpetda iti maymaysa a conclusion nga daytoy a libro-Canta ni Solomon, isut libro dagiti dandaniw ni ayat a mangiladawan ti ayat ti Dios iti Israel cas maysa a nacion ken ayat ti Dios iti tunggal maysa nga Israelita.
Ti cangruna-an nga tannawagantayo iti daytoy a libro isut' panangkita tayo ti caipapanan ti ayat cas pannaca-aramatna a mairelacion iti Nacristianoan a pammati. Isubmitirco ngarud cadacayo dagitoy palpali-iwco iti daytoy a libro, dagidiay a mairelacion iti ayat.
1. Ti umuna a pali-iwco masaracan iti capitulo 1:2 a cunana: "O agcannac coma cadagiti ag-agec iti ngiwatmo." Manipud itoy a versiculo, mailadawan ti dua nga agayan-ayat. Agsarsaritada a siroromantico. Daydiay sao nga "agec" iti Nasantuan a Surat adda dackel a caipapananna. Ti maysa a mannurat kinunana maipapan iti agec: "Ti agec isut' panecnec ti nauneg nga ayat, saan laeng nga cas pagilasinan, adda bucodna a pagsasao.
Iti daytoy a versiculo, ti asawa a babai nailadawan ti panagtarigagayna cadagiti ag-agec manipud ti asawana a lalaki. Nailadawan a casta ti panagtarigagayna gapu ta nalabit, ricnaenna ken bigbigenna ti panacasapulna iti pudot ken ayat ni asawana. Mawaw wenno mabisin ti pudot ken ayat ni asawana, gapuna a kinunana: "O Agcannac coma cadagiti ag-agec ti ngiwatmo." Ket saan aya a casta, uray iti biang ti natao-an a biag ken casasa-ad?
Ket no kitaentayo daytoy a banag iti lawag ti Nacristianoan a pammati saan aya a pudno nga ti caindaclan a casapulan ken tartarigagayan ti Iglesia dagiti tattao ti Dios nga isuda dagiti bunggoy dagiti nabalbaliwan a cararua, isuda dagiti ag-agec manipud ngiwat ti Mannacabalin a Dios? Wenno iti sabali a sao, saan aya nga ti caindaclan a casapulan ti Iglesia ti Dios isu ti pudot ken pannacabalin ti Espiritu Santo? Ken saan aya a pudno nga mabalintayo laeng nga awaten ti pudot ken pannacabalin ti Espiritu Santo inton tarigagayan tayo a casta? Ket ti panagtarigagay tayo caipapananna ti panangisuco, ti intero a panangisuco tayo ti amintayo iti Dios! O! sapay coma ta ti cararag dagiti pusotayo ita nga aldao isut' iya-ay dagiti ag-agec manipud ngiwat ti Dios. Nga ti tarigagay ken casapulanyo ken casapulac, ken casapulan ti Iglesia, isuda dagiti ag-agec manipud ti ngiwat ti Dios, nga isu ti bara ken pannacabalin ti Espiritu Santo. Ket nacaladladingit a sao-en nga ti pagbibiagan tayo a panawen addada dagidiay tattao ti Dios, camcameng ti Iglesia, nga idi naminsan nabara ti espiritu ken biagda ti panagservi. Ngem inut a nagpucao ti naespirituan a pudot ti biagda, gaput ta ti influencia ti nailubongan a biag a nagin-inut a simrec inggana a napacsiat ti Espiritu Santo. Ngem ulitec a cuna iti tengnga daytoy a gimong ti Dios, sapay coma nga ti cararag dagiti pusotayo ita nga aldao isut' iya-ay dagiti ag-agec a Nasantuan nga isu ti bara ken pannacabalin ti Espiritu Santo iti biagtayo.
2. Ti maicaddua a pali-iw nga cayatco nga ibingay cadacayo isut' masaracan met laeng ti maicaddua a paset daytoy a versiculo a cunana iti castoy: "Ti ayatmo naim-imbag ngem arac."
Ti nanumo a panangkitac iti daytoy, ti asawa a babai iyeb-ebcasna daydiay kinapudno nga ti ayat ni asawana a lalaki naim-imbag nga adayo ngem iti aniaman a sabali nga ayat. Nga daytoy iyimplicarna nga ti asawa a babai saan a balangcantis; babai nga saan nga mang-gulib ken ni asawana. Itdenna ti amin a puso ken cararuana ken ni asawana a tanda ti awan mulitna nga ayat. Saan a malibac nga adda nadumaduma a turong ti ayat; nainfamilia-an nga ayat, naingayyeman nga ayat, naincacabsatan nga ayat. Ngem ania dagitoy a kita ti ayat no idilig ti ayat ti asawa lalaki iti asawana a babai? Gapuna a mabasatayo iti Biblia nga no ti lalaki ken babai agassawada, agbalinda a "maymaysa a lasag".
Cacabsat, no isimotayo daytoy a kinapudno iti Nacristiano-an a pammati, masirmata-antayo ti naindaclan a mansajena. Ta ti Biblia cunana,"Ta casta la unay ti panagayat ti Dios ditoy lubong ta intedna ti Anacna a bugbugtong, tapno amin a mamati Kencuana saan a mapucaw no di ket adda biagna nga agnanayon."
Ti panagbibiag ti Iglesia iti tengnga ti managbasol a lubong, isut' nadiosan ken nasudi a panecnec nga dagiti lallaki ken babbai, agtutubo ken nataengan, ricnaendan, bigbigendan, ken inawatdan daydiay kinapudno, nga ti ayat ti Dios naim-imbag nga adayo ngem iti aniaman a sabali a kita ti ayat. Casta met nga ti panagbibiag ti Iglesia isut' naringbaw a panecnec nga dagiti tattao tinarigagayandan ken agbibiagdan iti naindaclan nga ayat ti Dios gapuna nga mabalindan nga ayaten ti Dios iti amin a puso, panunot ken cararuada. Ket siasinoman nga agcuna nga isu camcameng iti Iglesia ti Dios ngem dina ayaten ti Dios iti amin a puso, panunot ken cararuana, adda ngarud sabali a didiosen a nacaiturongan ti ayatna. Ngem ania ti cuna ti bilin? Ti Dios cunana, "Awanto ti sabali a Diosmo iti sangoc." Ti Baro a Tulag cunana met, "Diyo mabalin nga ayaten ti Dios ket agservi cayo cadagiti sabali a didiosen iti isu met laeng a tiempo." Aniaman nga ipangpangruna tayo nga ayaten ngem iti panagayat tayo iti sibibiag a Dios, isu dayta ti didiosen tayo. Ket ti panagayat iti Dios iti amin a puso, panunot, ken cararua, isut' panangidisso, panangiwalin cadagiti sabali a didiosen.
Ulitec manen a cuna nga ti panagbibiag ti Iglesia ditoy rabaw ti daga, isut' nasudi a panecnec nga dagiti lallaki ken babbai iti uneg ti Iglesia inacceptardan daydiay kinapudno nga ti ayat ti Dios, naim-imnas nga adayo ngem ti aniaman a sabali a kita ti ayat, ket cunac cadi ita, nga segun ti Biblia, ti Iglesia isu ti nobya wenno asawa nga babai, ket ni Cristo isu ti nobyo wenno asawa a lalaki. Nga ti kina-adda ti Iglesia isut' panecnec nga dagiti camcameng tinarigagayandan ken inawatdan ti ayat ti Dios ken Cristo-Jesus. Tapno itan, ti principio ken biag ti Iglesia isu ti panagayatnan iti Dios iti amin a puso, panunot, ken cararuana. Ayatenna ti Dios gapu ta ti Dios nagayat kencuana nga immuna, babaen ken Cristo-Jesus.
Agsubli tayo iti versiculo manipud iti Canta ni Solomon, cunana , "Ti ayatmo naim-imbag ngem iti arac." Cas cameng ti Iglesia kinunatayo kadi metten iti Dios, "Ti ayatmo O Dios naim-imbag ngem ti aniaman a sabali a kita ti ayat"? Ket cas camcameng ti Iglesia, inawattayo kadin dayta nga ayat ti Dios a naidiaya cadatayo babaen ken Cristo-Jesus? Tinarigagayan tayo kadin a nangnangruna ngem iti aniaman a banag? Ti Nasantuan a Surat cunana, "Kitaenyo no ania a kita ti ayat ti insagut cadatayo ti Ama tapno managantay annac ti Dios, ket annacnatay ngarud." "Ay-ayaten, no casta unay ti panagayat ti Dios, rebbengtay met ti agayan-ayat." ( 1Juan 3:1; !Juan 4:11) Tapno maricnatayo ti ayat ti Dios cadagiti biagtayo, iwalintayo coma dagidiay sabsabali a naciturongan a nangnangruna dagiti ayat tayo, ket icararag tayo coma nga sipapacumbaba, "Dacdackel nga Ayat itdem caniac, denggem ararawco kenca Apo. Dumacdackel coma ti ayatco kenca. Itdem cadi caniac Apo."
3. Adda pay maysa manen a banag a pali-iwco manipud ditoy Canta ni Solomon, isu a cayatco nga ibingay cadacayo ita. Daytoy innalac iti Capitulo 4. A daytoy a capitulo itedna cadatayo ti ladawan daydiay asawa a babai, a ti nangiladawan kencuana isu met laeng ti asawana a lalaki. Daytoy a capitulo 4 naluctan babaen cadagitoy a sao: "Adtoy, sica naimnasca ay-ayatec; adtoy, sica naimnasca." Ti asawa a babai cas inladawan ti asawa a lalaki, isut' naimnas unay. Ituloy tayo a basaen daytoy a paset ket cunana ti castoy; "dagiti matam casda la calapati iti licudan ti abungotmo."Ti asawa a lalaki a nangiladawan ti ay-ayatenna nga asawa, inpadisna cadagiti matmata ni ay-ayatenna, a casda la calapati. Ket ammotayo nga ti calapati isut' maysa a billit. Ti calapati cas maysa a billit, mabasatayo iti Biblia nga is-isu laeng ti billit a maaramat iti sacrificio idi panawen ti Daan a Tulag. Ta daytoy a billit isut' maibilang a nadalus no maipapan ti ceremonia ti religion. Ket cuna ti maysa nga (author) mannurat; "ti calapati isut' naacceptar nga simbulo ti kinapacumbaba, kina-asi, kinadungngo ken kinadalus."No adalentayo daytoy a billit, cuna dagiti dadduma a tattao, nga daytoy a billit adda kencuana ti dua naisalsalumina ken special a cababalin.
a). Umuna- adda kencuana ti cababalin nga adayo ti makitana. (farsightedness) Makitana cano ti maysa a banag uray no adayo pay laeng. Adda kencuana ti nacascasda-aw a pannacabalin ti adayo a masacbayan a sirmata.
Manen, no isimotayo daytoy a banag iti Nacristianoan a pammati, nalpascon a kinuna itay nga ti asawa a babai ditoy, maipatarus nga isu ti Iglesia cas maidanggay ti panagawat ti Baro a Tulag. Ket cas calapati, adda-an ti nacascasda-aw a pannacabalin a mangsirmata ti adayo a masacbayan. Casta met ti Iglesia, masapul nga adda met kencuana ti panancabalin a mangsirmata ti adayo pay a masacbayanna. Kinapudnona, ti Iglesia masapul a masirmata-anna ti mapasamacto kencuana iti masacbayan, nga daytoy a sirmata naibatay iti agdinama nga ayo ti relacion dagiti tattao ken ti pagayatan ti Dios. Gapuna nga ti Iglesia, iti maysa a benneg ti kinapudno, isut' profeta, ta adda kencuana ti nainprofeta-an nga ministerio.
b). Ti maicaddua a saguday ti calapati isut kina-adda kencuana ti casasa-ad a mangisimbolo ti nailangitan a cababalin. Isut' cababalin kencuana a mangisimbolo ti Espiritu Santo. Panunoten tayo no ania ti napasamac idi nagbautizar ni Apo Jesus idiay carayan Jordan. Idi nga binautizaran ni Juan Bautista, ti Biblia cunana: "Adtoy dagiti langlangit naluctanda kencuana, ket nakitana ti Espiritu ti Dios a bumabbaba a casla calapati ket um-umay kencuana." (Mat. 3:16)
Cacabsat, cunac cadi manen ita, nga ti biag ti Iglesia saan laeng nga tinapay ken innapuy. Ngem ti biag ti Iglesia isu ti Espiritu Santo ken ti ayat ti Dios. No awan ti Espiritu ti Dios ken ti ayat ti Dios iti Iglesia ken ti uneg ti Iglesia, ti Iglesia natay. Mabalin nga adda biag iti ruar, ngem iti uneg agruprupsan.
Ti asawa a babai ditoy Canta ni Solomon, cas panangiladawan ti nobio isut' naimnas unay gapu ta dagiti matmatana casda la calapati. Iti lawag ti Nacristianoan a pammati, ti Iglesia isuntot' Iglesia a naimnas no ti biagna laeng ket isu ti Espiritu Santo. Ket ti Iglesia addanto kencuana ti pannacabalin a mangsirmata ti macsacbayan no ti biagna isut' biag a nacaitronoan ti Espiritu ti Dios. Ket sapay coma ta ti Espiritu Santo pudno nga agnaed iti puso ti Iglesia ken iti puso ti tungal camcameng ita ken ti masacbayan.
Conclusion:
O sapay coma ta ti Iglesia, tartarigagayanna a cancanayon dagiti nasantuan nga ag-agec manipud ti ngiwat ti Dios nga isu ti pudot ken pannacabalin ti Espiiritu Santo. Ket casta met coma ti Iglesia sitatarigagay ket pagbiaganna a cancanayon ti ayat ti Dios a nangnangruna ngem ti aniaman a sabali a kita ti ayat. Ket tapno agbiag iti tengnga ti nariribuc ken managbasol a lubong, ti masapul a maitrono iti uneg ti puso ti tunggal camcameng ti Iglesia isu coma ti Espiritu Santo ken Ayat ti Dios ta daytoy isu ti pudno a biag ti Iglesia. Amen.


text:
Mausar daytoy a ramit iti pannnakasimpa dagiti kalsada a saan pay a nakongkreto ken katulongan ti buldoser iti pannakalukat ken pannakakadas dagiti baro a kalsada ken kanaigna a pakasapulan ti LGU iti matrabaho iti babaen ti makinaria. # (Web In-Action)
Wednesday, February 29, 2012
MAINAYON A MAKINARIA, NAISANGPET
Cabugao, Ilocos Sur – Naisangpet ti ginatang ti Munisipio a Grader babaen ti panangilungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. idi Pebrero 28, 2012 ditoy mismo nga arubayan ti Municipal Hall.
Mausar daytoy a ramit iti pannnakasimpa dagiti kalsada a saan pay a nakongkreto ken katulongan ti buldoser iti pannakalukat ken pannakakadas dagiti baro a kalsada ken kanaigna a pakasapulan ti LGU iti matrabaho iti babaen ti makinaria. # (Web In-Action)
Posted by Bayan ng Cabugao, Ilocos Sur at 4:25 PM
Subscribe to: Post Comments (Atom)


text:
Inakem ni RD Joel G. Salvador, CESO 1V ti nanglukat ken namasangbay kadagiti nagatendar. Kalpasan ti maysa a surprise number, inyam-ammo ni RTD Policarpio A. Najera, CESE ti Guest Speaker, Director Juan B. Ngalob , CESO 3, Regional Director, NEDA ken Acting RDC Chairman. Kalpasan ti panagsarita ni Dir. Ngalob, naited ti Plake ken Sertipiko iti Guest Speaker, Likas Yaman Awardees a nakaibilangan ti Barangay Dardarat, Institutional Partners and Benefactors ken Most Environment-friendly and Clean PENR and CENR Offices.
Sinerraan ni RED Samuel R. Penafiel, CESO 3, DENR 1 ti programa. Nagpaay nga emcee da Ms. Marizel Calpito ken Ms. Graziel Harvae Gonzales. # (Web In-Action)


text: Datoy iti inyunay-unayni Gobernador Francisco Emmanuel “Pacoy” R. Ortega III iti bitlana para iti saup a panagrambak iti Probinsial a Gobierno ti La Union (PGLU) ken City Government of San Fernando (CGSF) para iti maika-119 nga independensia iti pagilian a Pilipinas a naisayangkat idi Hunio 12, 2017 iti sangu iti San Fernando City Hall. Innayonna pay a panagkaykaysa pay laeng iti kapigsaan a wayat iti La Union tapnu sumayaat iti panagbiag. Addaan iti tema a “Kalayaan 2017: Pagbabagong Sama-Samang Balikatin,” inawis ni Gob. Pacoy iti publiko nga utubenda iti kinapateg iti independensia tapno maamirisda dagiti anyaman a manglalaped iti panagtaginayon iti panagkaykaysa ken panagbaliw. Kinunana pay iti maika-26 a Gobernador iti La Union nga iti Transformative Governance iti kasayaatan a dalan para ti panagbaliw. Kasapulan a saan nga agsardeng dagiti gannuat development stake holders gapu iti anyaman a nam-ay a nannananamen datta iti probinsia.


text:
Makapagsakripisioka Kadi Maipaay iti Pagarian?
“Ti Dios ayatenna ti naragsak a manangited.”—2 COR. 9:7.
1. Ania a kita ti panagsakripisio ti ar-aramiden ti adu a tattao, ken apay?
SITUTULOK nga agsakripisio ti maysa a tao para iti bambanag a napateg kenkuana. Ipaay dagiti nagannak ti tiempo, kuarta, ken pigsada para iti pagimbagan dagiti annakda. Dagiti agtutubo nga atleta a mayat a mangibagi iti pagilianda iti Olympics ket adu nga oras nga agprakpraktis iti inaldaw idinto ta agaayam ken agraragsak dagiti padada nga agtutubo. Nagsakripisio met ni Jesus para iti bambanag a napateg kenkuana. Saan a nagsapul iti nanam-ay a biag, ken saan met a nagpamilia. Imbes ketdi, impamaysana ti biagna kadagiti interes ti Pagarian. (Mat. 4:17; Luc. 9:58) Adu met ti insakripisio dagiti pasurotna tapno masuportaranda ti Pagarian ti Dios gapu ta dayta ti kapatgan kadakuada. (Mat. 4:18-22; 19:27) Gapuna, mabalin nga isaludsodtayo iti bagitayo, ‘Ania ti napateg iti biagko?’
2. (a) Ania dagiti panagsakripisio nga ar-aramiden ti amin a pudno a Kristiano? (b) Ania a kanayonan a panagsakripisio ti ar-aramiden ti dadduma?
2 Adda dagiti panagsakripisio a kasapulan nga aramiden ti amin a pudno a Kristiano. Napateg dagita iti panangpatanor ken panangtaginayontayo iti nasayaat a relasiontayo ken Jehova. Karaman kadagita ti panangipaay iti panawen ken pigsa para iti panagkararag, panagbasa iti Biblia, panagdaydayaw ti pamilia, pannakigimong, ken panangasaba. * (Jos. 1:8; Mat. 28:19, 20; Heb. 10:24, 25) Gapu iti panagreggettayo ken bendision ni Jehova, napartak ti trabaho a panangasaba, ken adu ti agturturong iti “bantay ti balay ni Jehova.” (Isa. 2:2) Tapno masuportaranda dagiti aktibidad ti Pagarian, adu ti agsaksakripisio nga agserbi iti Bethel, tumulong a mangibangon kadagiti Kingdom Hall ken Assembly Hall, mangorganisar kadagiti kombension, wenno sumaranay kadagiti apektado iti didigra. Nupay saan a makalikaguman dagitoy a trabaho iti pananggun-od iti biag, napategda iti pannakasuporta dagiti interes ti Pagarian.
3. (a) Kasanotayo a magunggonaan no agsakripisiotayo para iti Pagarian? (b) Ania dagiti saludsod a rumbeng nga usigentayo?
3 Ad-adda a kasapulan ita ti aktibo a panangsuporta iti Pagarian. Makaparagsak a makita ti adu a situtulok nga agsaksakripisio para ken Jehova. (Basaen ti Salmo 54:6.) Ti kasta a kinaparabur ket mangipapaay iti dakkel a rag-o kadatayo bayat nga ur-urayentayo ti iyaay ti Pagarian ti Dios. (Deut. 16:15; Ara. 20:35) Ngem masapul nga usigentayo ti bagbagitayo. Mabalintay kadi a nayonan ti panagsakripisiotayo para iti Pagarian? Kasanotayo nga us-usaren ti tiempo, kuarta, pigsa, ken dagiti abilidadtayo? Ania dagiti rumbeng a pagannadantayo? Repasuentayo ti maysa nga ulidan a nasayaat a tuladen mainaig iti panangipaay iti boluntario a sakripisio, iti kasta dakdakkel ti rag-otayo.
DAGITI SAKRIPISIO ITI NAGKAUNA NGA ISRAEL
4. Kasano a nagunggonaan dagiti Israelita iti panagdatonda?
4 Masapul nga agdaton idi dagiti nagkauna nga Israelita tapno mapakawan dagiti basolda. Napateg daytoy tapno magun-od dagiti umili ti pabor ni Jehova. Adda dagiti daton a kalikaguman ti Linteg, ken adda met dagiti boluntario a daton. (Lev. 23:37, 38) Mabalin a maipaay kas boluntario a daton dagiti sibubukel a daton a mapuoran, wenno sagut, agpaay ken Jehova. Ti maysa a naisangsangayan a pannakaipaay dagiti daton ket idi inagurasion ti templo ni Solomon.—2 Cron. 7:4-6.
5. Ania nga urnos ti inaramid ni Jehova para kadagiti napanglaw?
5 Maawatan ni Jehova a saan nga agpapada ti maipaay ti tunggal maysa, ket kalikagumanna laeng no ania ti kabaelantayo. Sigun iti linteg ni Jehova, masapul a mangidaton dagiti Israelita kadagiti animal ken masapul nga iparukpokda ti darana. Dagitoy a daton ket “anniniwan ti naimbag a bambanag nga umay” babaen ken Jesus nga Anakna. (Heb. 10:1-4) Ngem, nainkalintegan ni Jehova iti panangipaalagadna iti dayta a linteg. Kas pagarigan, awatenna dagiti pagaw kas daton no ti maysa saanna a kabaelan ti karnero wenno kalding. Gapuna, siraragsak a makapagdaton ken Jehova uray dagiti napanglaw. (Lev. 1:3, 10, 14; 5:7) Nupay nagduduma nga animal ti mabalin nga idaton, adda dua a banag a nakalikaguman iti tunggal maysa a mangipapaay iti boluntario a daton.
6. Ania dagiti nakalikaguman iti asinoman a mangipaay iti daton? Kasano kapateg ti panangsurotna kadagita?
6 Umuna, rebbeng nga ipaay ti agdaton ti kasayaatan nga adda kenkuana. Imbaga ni Jehova kadagiti Israelita a rumbeng a nasalun-at ti idatonda tapno awatenna dayta. (Lev. 22:18-20) No adda depekto ti animal a maidaton, saan nga awaten ni Jehova. Maikadua, ti agdaton ket masapul a nadalus ken di namulitan. No narugit ti kasasaadna, masapul a mangipaay iti daton gapu iti basol wenno daton gapu iti babak tapno maisubli ti nadalus a takderna iti imatang ni Jehova sakbay a mangipaay iti boluntario a daton. (Lev. 5:5, 6, 15) Serioso daytoy a banag. Imbilin ni Jehova a mapapatay ti asinoman a saan a nadalus a mangan iti pakikaykaysa a sakripisio, a pakairamanan dagiti boluntario a daton. (Lev. 7:20, 21) Ngem no ti agidaton ket nadalus iti imatang ni Jehova ken awan depekto ti datonna, agbanag dayta iti dakkel a rag-o kenkuana.—Basaen ti 1 Cronicas 29:9.
DAGITI SAKRIPISIO A MAIPAPAAY ITA
7, 8. (a) Ania a rag-o ti sagsagrapen ti adu nga agsaksakripisio para iti Pagarian? (b) Ania a bambanag ti mabalintayo nga isakripisio ken Jehova?
7 Adu met ita ti mayat nga agserbi a naan-anay ken Jehova, ket maragsakan ni Jehova iti dayta. Mangyeg iti rag-o ti itutulong kadagiti kakabsattayo. Saan a mailadawan ti maysa a kabsat ti rag-ona manipud itutulongna nga agibangon iti Kingdom Hall ken mangsaranay kadagiti biktima ti natural a kalamidad. Kunana, “No makitak a naragsak ken agyamyaman dagiti lokal a kakabsat inton naibangonen ti baro a Kingdom Hall-da wenno no makaawatda iti tulong kalpasan ti kalamidad, mabigbigko a saan a sayang ti bannog ken panagreggetko.”
8 Ti organisasion ita ni Jehova ket kanayon nga agbirbirok iti oportunidad a mangsuporta iti trabaho ni Jehova. Idi 1904, insurat ni Kabsat C. T. Russell: “Ibilang ti tunggal maysa ti bagina kas dinutokan ti Apo a mangusar iti bukodna a tiempo, impluensia, kuarta, kdpy., ket ikagumaan koma ti tunggal maysa a naan-anay nga usaren dagitoy agpaay a pakaidayawan ti Apo.” Nupay adda dagiti banag nga isaksakripisiotayo ken Jehova, dagita met ti mangipapaay kadatayo iti adu a bendision. (2 Sam. 24:21-24) Mausartayo kadi iti nasaysayaat pay a pamay-an ti bambanag nga ik-ikutantayo para ken Jehova?
9. Mainaig iti panangusar iti tiempo, ania a prinsipio ti maadaltayo iti Lucas 10:2-4?
9 Ti tiempotayo. Adu a tiempo ken panagregget ti kasapulan iti pannakaipatarus ken pannakayimprenta dagiti literaturatayo, pannakaibangon dagiti Kingdom Hall ken Assembly Hall, pannakaorganisar dagiti kombension, panangsaranay kadagiti biktima ti kalamidad, ken dadduma pay a napapateg nga aktibidad. Limitado laeng ti orastayo iti agmalem. Ngem inikkannatay ni Jesus iti prinsipio a makatulong kadatayo. Idi imbaonna dagiti adalanna a mapan mangasaba, imbagana kadakuada a dida “arakupen ti asinoman iti dalan kas panangkablaaw.” (Luc. 10:2-4) Apay nga imbilin dayta ni Jesus? Kuna ti maysa nga eskolar ti Biblia: “Kadagiti taga-Daya, saan nga apagbiit a panagtamed wenno panaginnalamano ti kablaawda, no di ket ramanenna ti adu nga innarakup, panagdumog, ken panagrukob pay ketdi. Mangibus dagita iti tiempo.” Saan nga iparparegta ni Jesus kadagiti pasurotna ti kinaawan respeto. Imbes ketdi, ipagpaganetgetna a limitado laeng ti tiempoda ken kasapulan nga usarenda dayta iti napatpateg a bambanag. (Efe. 5:16) Mabalin kadi a mayaplikartayo daytoy a prinsipio tapno ad-adu ti tiempotayo para iti Pagarian?
10, 11. (a) Kadagiti ania a pamay-an a maus-usar dagiti donasiontayo para iti sangalubongan a trabaho? (b) Ania a prinsipio iti 1 Corinto 16:1, 2 ti makatulong kadatayo?
10 Ti kuartatayo. Dakkel a pondo ti kasapulan tapno masuportaran dagiti aktibidad ti Pagarian. Iti kada tawen, minilion a doliar ti maus-usar para iti kasapulan dagiti agdaldaliasat a manangaywan, special pioneer, ken misionero. Nanipud 1999, nasurok a 24,500 a Kingdom Hall ti naibangon kadagiti napanglaw a pagilian. Nupay kasta, kasapulan pay ti agarup 6,400 a kanayonan a Kingdom Hall. Iti kada bulan, agarup 100 milion a kopia ti Pagwanawanan ken Agriingkayo! ti mayim-imprenta. Amin dagitoy ket masupsuportaran babaen kadagiti boluntario a donasionmo.
11 Nangipaay ni apostol Pablo iti prinsipio a suroten mainaig iti panangted iti donasion. (Basaen ti 1 Corinto 16:1, 2.) Pinaregtana dagiti kakabsat idiay Corinto a saanda nga urayen ti ngudo ti lawas sada kitaen no adda nabati nga idonarda. Imbes ketdi, ikeddengdan no mano ti idonarda iti rugi pay laeng ti lawas. Kas idi umuna a siglo, nasaksakbay met nga agplano dagiti kakabsat ita tapno sipaparabur a makapagdonarda sigun iti kabaelanda. (Luc. 21:1-4; Ara. 4:32-35) Tagipatgen ni Jehova ti kasta a kinamanagparabur.
12, 13. Apay nga agkedked dagiti dadduma a mangipaay iti pigsa ken abilidadda? Kasano a matulongan ida ni Jehova?
12 Ti pigsa ken abilidadtayo. Suportarannatayo ni Jehova iti panagreggettayo a mangusar iti pigsa ken abilidadtayo para iti trabaho ti Pagarian. Inkarina a tulongannatayo no mabannogtayo. (Isa. 40:29-31) Ibagatay kadi a saantay a kualipikado iti dayta a trabaho, ket irasontayo a mas kualipikado ti sabsabali? Laglagipentay koma a kabaelan ni Jehova a pasayaaten ti aniaman nga abilidadtayo, kas iti inaramidna kada Bezalel ken Oholiab.—Ex. 31:1-6; kitaen ti ladawan iti rugi ti artikulo.
13 Paregtaennatayo ni Jehova nga aramidentay ti amin a kabaelantayo ken ipaaytayo ti kasayaatan. (Prov. 3:27) Bayat ti pannakatarimaan ti templo, imbaga ni Jehova kadagiti Judio idiay Jerusalem nga utobenda ti maipapaayda a suporta iti dayta a trabaho. (Hag. 1:2-5) Gapu ta nasingada, saanen a dayta ti nakaipamaysaanda. No kasta, nasayaat nga usigentayo no dagiti prioridadtayo ket maitunos met laeng kadagiti prioridad ni Jehova. Mabalintayo kadi nga ‘isaad ti pusotayo iti daldalantayo’ tapno ad-adda a masuportarantayo ti trabaho ti Pagarian kadagitoy maudi nga al-aldaw?
PANAGSAKRIPISIO SIGUN ITI KABAELANTAYO
14, 15. (a) Kasanotayo a maparegta iti ulidan dagiti napanglaw a kakabsattayo? (b) Ania koma ti tarigagayantay nga aramiden?
14 Adu a tattao ti agnanaed kadagiti lugar a narigat ti panagbiag. Ikagkagumaan ti organisasiontayo nga “anayan” ti pagkurkurangan dagiti kakabsattayo nga agnanaed kadagita a pagilian. (2 Cor. 8:14) Nupay kasta, maragsakan met a mangted uray dagiti nakurapay a kakabsat. Maay-ayo ni Jehova no siraragsak nga ipapaay dagitoy a kakabsat ti kabaelanda nga ited.—2 Cor. 9:7.
15 Iti maysa a nakapangpanglaw a pagilian iti Africa, adda kakabsat a nangilasin iti maysa a paset ti mulmulaanda a daga tapno idonarda iti trabaho ti Pagarian ti aniaman a paglakuanda iti maapitda. Iti dayta met laeng a pagilian, nayeskediul ti pannakaibangon ti maysa a Kingdom Hall. Kayat dagiti lokal a kakabsat ti tumulong ngem nairana met ti panagmumula. Gapu ta determinadoda a tumulong, nakipagtrabahoda iti panagbangon iti aldaw sa napanda nagmula kadagiti talonda iti rabii. Anian a kinamanagsakripisio! Ipalagip daytoy kadatayo dagiti kakabsat idiay Macedonia idi umuna a siglo. ‘Nakaro ti kinakurapayda,’ ngem impakaasida a maipaayanda iti pribilehio a tumulong iti agdama idi a proyekto. (2 Cor. 8:1-4) Kas kadakuada, ipaaytay met koma ken Jehova ti ‘mairukod iti pamendisionna kadatayo.’—Basaen ti Deuteronomio 16:17.
16. Kasanotayo a masigurado a maay-ayo ni Jehova kadagiti sakripisiotayo?
16 Ngem masapul nga agannadtayo. Kas kadagidi nagkauna nga Israelita, siguraduentayo koma a makaay-ayo iti Dios dagiti boluntario a sakripisiotayo. Masapul a balansetayo tapno saantay a mabaybay-an ti kapatgan a responsabilidadtayo iti pamiliatayo ken iti personal a panagdayawtayo ken Jehova. Ti panangipaaytayo iti tiempo ken sanikuatayo para iti sabsabali ket saan koma nga isu ti makagapu a mabaybay-antayo ti naespirituan ken pisikal a kasapulan ti pamiliatayo. Ta no kasta, arigna ipapaaytayo ti banag nga awan kadatayo. (Basaen ti 2 Corinto 8:12.) Masapul met a pagtalinaedentayo a nabileg ti bukodtayo nga espiritualidad. (1 Cor. 9:26, 27) Ngem mangnamnamatayo a no surotentayo dagiti pagalagadan ti Biblia, agsagraptayo iti dakkel a rag-o ken pannakapnek gapu kadagiti sakripisiotayo, ken ‘nangnangruna nga awaten’ dagita ni Jehova.
NAKAPATPATEG DAGITI SAKRIPISIOTAYO
17, 18. Ania ti makunatayo kadagiti amin nga agsaksakripisio para iti Pagarian? Ania ti rumbeng nga usigen ti tunggal maysa kadatayo?
17 Adu kadagiti kakabsattayo ti ‘maiparparukpok a kasla daton nga inumen’ bayat a supsuportaranda ti napapateg a trabaho ti Pagarian. (Fil. 2:17) Naimpusuan nga agyamantayo kadagidiay mangipakpakita iti kasta a kinamanagparabur. Makomendaran met ti kinaparabur ken kinamanagsakripisio dagiti assawa ken annak dagiti kakabsat a lallaki a mangidadaulo iti trabaho ti Pagarian.
18 Adu pay a trabaho ti kasapulan tapno masuportaran dagiti interes ti Pagarian. Ikararagtay koma ken utobentayo a naimbag no kasano a maipaaytayo ti kasayaatan ken Jehova. Masiguradom a mangyeg dayta kenka iti adu a gunggona ita ken ad-adunto pay iti “um-umay a sistema ti bambanag.”—Mar. 10:28-30.
^ par. 2 Kitaen ti artikulo a “Panangipaay iti Amin-Kararua a Sakripisio ken Jehova” iti Pagwanawanan nga Enero 15, 2012, panid 21-25.


text:
Cabugao, Ilocos Sur – Umabot ti 833 nga umili ti Cabugao, Ilocos Sur ti immawat ti Philhealth Cards manipud iti Municipal Social Welfare and Development Office babaen ti panagibunong dagiti LGU Personnel iti panangidaulo ni MSWD Officer Mrs. Lydia S. Gazmen idi Disiembre 21, 2011 iti pasdek ti SB-ABC Hall, Cabugao, Ilocos Sur.
Daytoy a gannuat ket paset ken mayataday iti maysa kadagiti prayoridad a programa ni Mayor Edgardo “Ediboy” S. Cobangbang, Jr. a pannakatulong ti sapasap partikular iti serbisio-medikal a mangitunda ti nasayaat a salun-at dagiti umili tapno kabaelanda ti makipagbangon ti mas naprogprogreso pay nga ili ti Cabugao.
Malaksid itoy, adda pay sumagmamano nga “indigents a pamilia” a mangnamnama a maikkan/makaala ti Philhealth Cards babaen ti pannulong ti Gobierno Munisipal ken ti Barangay.
Maipalagip a naballigi ti direktiba ni Mayor Ediboy a pannakaliklik ti agsusukot a Philhealth Cards ti sangkapamilia tapno agwaras daytoy a benepisio ken ad-adu ti matulonganna nga umili a maiparbeng unay a maikkan iti kastoy a pakapalag-anan ti panagbiag.
Iti sabali a bangir, paset pay laeng ti gannuat ti Goberno Munisipal a pannakatulong dagiti nababa ti kasasaadna a pamilia ti pannakaited ti tulong manipud iti Ilocos Surian Association of Hawaii (ISAH) babaen ti liderato da Mr. Danny Villaruz ken Dr. Charlie Y. Sonido ti pannakaited ti tulong-pinansial kadagiti 300 a pamilia manipud iti Brgys. Daclapan, Namruangan ken Sabang. Dagitoy a pamilia ket benepisiarioda pay iti 4 P’s (Pantawid Pamilyang Pilipino Program) nga imatonan ti DSWD-MSWDO.
Inawat dagiti nailista a pamilia/pannakabagida ti tulong manipud iti grupo dagiti taga-ISAH nga idauluan ni Mr. Danny Villaruz, Presidente iti imatang ni Mrs. Lydia S. Gazmen, MSWD Officer iti pasdek ti Senior Citizen’s Office, Barangay Hall Compound, Brgy. Rizal, Cabugao, Ilocos Sur.
Mangnamnama ti Gobierno Munisipal babaen ti liderato ni Mayor Ediboy a babaen ti panagkaykaysa dagiti umili a makikammayet iti LGU a mangprobitsar ti tulong manipud iti programa ti Gobierno Nasional ken Probinsial kasta met iti Pribado a sektor, mapalag-anan dagiti umili a pakaisentruan ti serbisio.# (Web Research)


text:
Pagsasao a Danes
Ti Danes (dansk, panangibalikas [danˀsɡ̊] ( denggen); dansk sprog, [ˈdanˀsɡ̊ ˈsb̥ʁɔʊ̯ˀ]) ket maysa a Pagsasao nga Amianan a Hermaniko a maisasao babaen ti agarup nga innem a riwriw a tattao, a kangrunaan idiay pagilian iti Dinamarka. Maisasao pay daytoy babaen ti 50,000 nga Aleman a Danés nga etnisidad idiay akin-amianan a pas-paset iti Schleswig-Holstein, Alemania, ken 25,000 a Danes idiay Norwéga nga addaan idiay ti minoridad a kasasaad ti pagsasao.[2] Ti Danés ket maysa a nasken a suheto iti pagadalan idiay balangat a teritoria ti Danés nga Is-isla ti Faroe (nga daytoy ket opisial pay a pagsasao kalpasan ti Faroese) kenGroenlandia (nupay kasta, ti opisial a pagsasao manipud idi 2009 ket ti Kalaallisut), ken ti sipud idi a balangat a tinengtengngel iti Islandia. Adda pay dagiti Danés a komunidad idiay Arhentina, ti Estados Unidos ken Canada. Ti Danes ket agsinnarangay a maawatan a mairan ti Norwego ken Suéko.


text:
Allauch
Ti Allauch (Alaug iti Oksitano; Panangibalikas a Pranses: [alo]) ket maysa a komuna ti Pransia a naisanglad idiay daya iti Marseille idiay departmento ti Bouches-du-Rhône idiay Provence-Alpes-Côte d'Azur a rehion ti Pransia. Dagiti agtataeng ditoy ket tinawtawagan a kas dagiti Allaudians.
Dagiti linaon
Heograpia[urnosen | urnosen ti taudan]
Lokasion[urnosen | urnosen ti taudan]
Ti Allauch ket maysa nga administratibo a sentro ti kanton ti Bouches-du-Rhône. Daytoy ket paset ti communauté urbaine Marseille Provence Métropole. Adda dagiti agarup a 19,057 nga agtataeng manipud ti 2006 a senso. Daytoy ket adda ti kaadayo a 12 km manipud ti sentro ti Marseille, ken 35 km manipud idiay Aix-en-Provence.
Pannakaplano ti siudad[urnosen | urnosen ti taudan]
Ti Allauch a Purok, ti naipakasaritaan a sentro ti komuna, ket aglaon laeng ti bassit a paset ti populasion ti siudad (2,594 in 2006).[1] Dagiti sabali a kaaduan nga urbanoa kaarubana wenno sentro ti purok ket: ti Logis-Neuf (7,224 nga agtataeng),[1] La Pounche (3 360 nga agtataeng),[2] Fontvieille, Pié d'Autry.[3]
Nupay kasta, iti kinapudno dagiti urbano nga ungto ti Allauch ket makitiponda ti Marseille ken Plan-de-Cuques.
Ti Allauch ket naisina manipud ti urbano nga ungto ti Mimet babaen ti masiko iti l'Étoile, a pagbanagan daytoy ti nasken a dumalan idiay Peypin tapno makapan manipud idiay Allouch a mapan idiay Cadolive ken ti Mimet. Awan ti dalan a dagus a mangikapet ti Allauch a Purok idiay Aubagne ken Roquevaire gaputa dagitoy ket naisinsinada babaen dagiti adu a kilometro ti masna a turod iti Garlaban isu a nasken a liklikan daytoy.
Ti amin a daya a bangir ti komuna ket buklen dagiti kabakiran a masiko.
Klima[urnosen | urnosen ti taudan]
Ti Allauch ket addaan ti Mediteraneo a klima nga agtudtudo ti Septiembre aginggana ti Mayo ken nadam-eg ken nalamiis iti Oktubre-Nobiembre. Ti kalgaw ket napudot ken namaga.
Ti tabla dita baba ket mangipakita kadagiti temperatura ken panagtudtudo para iti paset ti panawen ti 1971 - 2000:
Populasion[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b Bases de données infra-communales 2006 : populasion
- ^ y compris les Aubagnens
- ^ les statistiques de Pié d'Autry sont intégrées à celles d'Allauch village
- ^ http://france.meteofrance.com/france/climat_france?48043.path=climatstationn%252F13054001
Dagiti silpo ti ruar[urnosen | urnosen ti taudan]
- Official website (iti Pranses)
Midia a mainaig iti Allauch iti Wikimedia Commons


text:
Plantilia:CSS image crop
Ti {{CSS image crop}} ket agpartuat ti nailina a nakissayan a ladawan para iti panangipadas iti panagkita ken langa ti panid. No makomit ti panagurnos, dagiti a nakissayan ket nasken a masukatan kadagiti nakissayan a ladawan iti bangir ti server tapno maliklikan ti panangipatulod iti sobra a datos ti ladawan iti tattao.
Nota: Adda idi dati a parikut a nasken a mausar idi ti "tleft" "tright" ken dadduma pay tapno masolbar ti parikut gapu ta saan a mabalin ti "left" ken "right". Kas resulta, tapno maliklikan ti panagsimpa kadagiti amin a panid a nags-usar iti panagsolbar ti parikut, nadesinio a nasayaat nga agobra urayno mausar ti tright wenno right.
Panagusar[urnosen ti taudan]
{{CSS image crop |Image = Ti Nagan ti papeles ti ladawan, wenno mabalin a mangawat ti {{Annotated image}}. |bSize = Ti Batayan a kadakkel ti ladawan (ti kiskissayan a ladawan) |cWidth = Kissayan ti Width ti ladawan kadagiti piksel |cHeight = Kissayan ti Height ti ladawan kadagiti piksel |oTop = Timbengan ti Top kadagiti piksel |oLeft = Timbengan ti Left kadagiti piksel |Location = 'right', 'left', 'center' wenno 'none'. Mangikeddeng ti puesto ti ladawan iti panid Kasisigud ti 'right' no maikkan iti deskripsion (kapada a kasisigud dagiti bassit a ladawan) No blanko ti deskripsion, lokasion iti kanigid (kapada a kasisigud dagiti saan a bassit a ladawan) |Description = Deskripsion (maiparangto iti panagusar ti klase ti bassit a ladawan) |Link = Nagan ti maysa nga artikulo a pakaisilpuan babaen ti panagpindut ti ladawan (saan nga iraman malaksid no adda nasayaat a rason iti panangisilpo iti artikulo imbes a ti ladawan). |magnify-link = Ti maisilponto a ladawan babaen ti ikono ti lente (Usaren no ti parametro ti Image ket naisaad iti {{Annotated image}} wenno ti parametro ti Link ket maiturong nga imbes iti ladawan). |Alt = The alt text for the image }}
Dagiti pagarigan[urnosen ti taudan]
Agpartuat ti nakissayan a ladawan ti bugbugtong a tedted ti danum:
- Ti Offset:
oTopken
oLeftket ipalawagna ti akinngato a kanigid a suli iti nakissayan a ladawan
- Ti Crop:
cWidthken
cHeightket iplawagna ti kadakkel ti nakissayan a ladawan
- Ti Base Size: Ti Offset ken Crop ket makarkulo dagitoy a kasla addaan iti kaakaba ti kasisigud a papeles ti
bSize
{{CSS image crop |Image = Dew on grass Luc Viatour.jpg |bSize = 400 |cWidth = 100 |cHeight = 100 |oTop = 180 |oLeft = 60 }}
In addition, the cropped image can have a caption-text and be positioned on the page:
Location=panangipuesto (center, right, left, none)
Description=tapno manayonan ti teksto ti kapsion
{{CSS image crop |Image = Dew on grass Luc Viatour.jpg |bSize = 400 |cWidth = 100 |cHeight = 100 |oTop = 180 |oLeft = 60 |Location = center |Description = Ti tedted ti linnaaw iti ruot (kitaen ti tedted) }}
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Panawen ti Bato
Ti Panawen ti Bato ket isu ti dakkel a prehistoriko a paset ti panawen nga isu daytoy idi ti las-ud a kaaduan a naus-usar ti bato a panagaramid kadagiti implemento a natadem, natirad, wenno ti perkusion a rabaw. Ti paset ti panawen ket nagpaut iti agarup a 3.4 a riwriw a tawtawen, ken nagpatingga idi baetan ti 4500 BC ken 2000 BC idi dimteng ti panangobra ti metal.[1] Dagiti artepakto ti Panawen ti Bato ket mairaman dagiti ramit nga inus-usar idi dagiti tao ken dagiti simmaruno kaniada a sebbangan iiti henero a Homo, ken dagiti pay nasap a bassit a kontemporaneo a henero ti Australopithecus ken ti Paranthropus. Dagiti ramit a tulang ket inus-usar pay idi iti daytoy a paset ti panawen, ngem dagitoy ket saanda unay a napreserba kadagiti arkeolohiko a rehistro. Ti Panawen ti Bato ket mabingbingay pay babaen dagiti kita ti ramit a bato nga inus-usar.
Ti Panawen ti Bato ket isu ti imuna kadagiti sistema ti tallo a panawenm iti arkeolohia, a mangbingbingay kadagiti prehistoria ti teknolohia ti tao kadagiti tallo a paset ti panawen:
- Ti Panawen ti Bato
- Ti Panawen ti Bronse
- Ti Panawen ti Landok
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Barham, Lawrence; Mitchell, Peter (2008). Dagiti Immuna nga Aprikano: Aprikano nga Arkeolohia manipud kadagiti Kaasapaan nga Agar-aramid ti Ramit aginggana kadgiti Kinaudi nga Agburburas. Arkeolohia ti Lubong ti Cambridge. Oxford: Unibersidad ti Oxford a Pagmalditan.
Adu pay a mabasbasa[urnosen | urnosen ti taudan]
- Scarre, Christopher (ed.) (1988). Dagiti Napalabas a Lubong: Ti Atlas ti Arkeolohia ti Timespublisher=Times Books. Londres. ISBN 0-7230-0306-8.
Dagiti silpo ti ruar[urnosen | urnosen ti taudan]
Midia a mainaig iti Panawen ti Bato iti Wikimedia Commons


text:
Listaan dagiti kadakkelan a siudad ti Estados Unidos
Daytoy ket listaan dagiti lima a kadakkelan a siudad ti estado iti Estados Unidos babaen ti kaaudu ti umili iti senso iti 2010. Dagiti kapitolio ti estado ke naitudo iti in nakairig letra. Dagiti sabali ngem ti Hawaii, ti sensu ti naibaga a lugar ket saan a naikabil.
Paammo 1: Ti laeng naikappon a lugar idiay Hawaii ket ti siudad ken probinsia ti Honolulu. Ti maysa a paset, ti distrito ti Honolulu, ket makunkuna a siudad para iti panagusar nga estadistika, uray no awanan ti gobierno a sumina iti siudad ken probinsia a sibubukel. Ti Opisina ti Senso ti Estados Unidos naipalpalawag na a ti Honolulu ket naibaga a senso ti lugar a mairaman ti distrito ti Honolulu. Kasta met ti Hawaii, ti kadakkelan a senso ti lugar ket nairanggo.
Dagiti nagibasaran[urnosen | urnosen ti taudan]
- ^ "Alabama – Place. GCT-PH1. Population, Housing Units, Area, and Density: 2000". U.S. Census Bureau. Naala idi 2008-09-28.[natay a silpo]
- ^ "Estimates 2006 Alaska city total population". United States Census Bureau, United States Department of Commerce.
- ^ "Annual Estimates of the Population for Incorporated Places in Arizona". United States Census Bureau. 2007-06-28. Naala idi 2008-06-06.


text:
Naidaton ti Nasantuan a Misa iti 8:00 A.M; naisaganad ti Sisim NHS Got Talent ken Coronation Night iti 7:00 P.M. iti dayta met la nga aldaw.
Linuktan ni Mrs. Rosemelinda D. Baclig, Officer In-Charge ti programa. Pinagyamananna ti agtultuloy a pannakaited ti kiddawenda a kasapulan ti eskuela manipud kada Diputado Ryan Luis V. Singson ken ni Mayor Edgardo “Ediboy” S. Cobangbang, Jr. Inraman met ti OIC ti pateg dagiti opisiales a dakkel ti akemna iti pannakaipasdek ti eskuela ken dadduma pay nga opisiales ti Gobierno Lokal a tumultulong kadagiti dadduma pay a pakaseknan ti pagadalan.
Naipabuya ti intermission number ti Teaching Staff ti Sisim NHS.
Nangited ti mensahe ni SB Member Vicky S. Serna, Committee Chair on Education iti Sangguniang Bayan ket inapresiarna ti gaget ken tunos dagiti mangisursuro a nangangay ti kastoy nga aktibidad nupay adda iti umuna a tukad pay laeng dagiti agad-adal.
Naisaruno ti March ken Investiture of the Royal Court. Insaad da Mayor Ediboy ken SB Member Vicky S. Serna ti korona ken Capa ti Ari; Sash ti inted da Mr. & Mrs. Robert Serdenia, Lei ken ni Brgy. Capt. & Mrs. Ruben Siruno ken Tropeo ti inyawat ken indonar da Vice Mayor & Mrs. Danny Q. Gazmen.
Iti mensahe ni Mayor Ediboy, kimmablaaw ken pinadayawanna dagiti amin a naitallaong: agada-adal, mangisursuro, nagannak, bisita, padana nga opisiales ti LGU, Kapitanes ken ni Nag-Mayor Andrea Soller-Tan a timmaripnong iti nasao a selebrasion. Dinakamat ken inapresiar ni Mayor Ediboy ni Pasado a Mayor Dely ti gannuatna a nangirugi ti pannakapaadda ti eskuela ti Sisim NHS.
Imbatad ti Alkalde nga iti adu a nagdur-asan ti pagadalan ket kabuyogna ti panagadu ti umay agbasa iti sumaruno a panagseserrek ti klase. Dinayaw pay ni Mayor Ediboy ti laing dagiti mangisursuro a nangyusuat daytoy nga aktibidad. Impaganetgetna ti panagadal a nasayaat dagiti ubbing.
Naisaad met ti korona ti Reyna babaen ken ni Nag-Mayor Dely Soller-Tan; Scepter da Mayor Ediboy ken SBM Vicky S. Serna; Capa da Vice Mayor Danny Q. Gazmen ken SBM Josefina S. Vallejo; Bouquet ni Mr. & Mrs. Roger Dacanay; Sash da Mr. Rizaldy Addongay ken Ms. Gina Paguirigan ken Tropeo ti inyawat ken indonar da Mr. Arbie Siruno ken Ms. Romlyn Baclig.
DAGITI DADDUMA A KAMENG TI ROYAL COURT:
1ST Prince – Marvin Jay Pichay
1st Princess –Jamaica Reton
2nd Prince – Arjay Sapinoso
2nd Princess – Lani Jane Sabugo
3rd Prince – John Patrick Mateo
3rd Princess – Angelica Naval
4rth Prince – Warren Sardeng
4rth Princess – Ma. Teresa Manuel
Rinikepan ni Brgy. Captain Ruben Siruno ti programa. Nagyaman ni Kapitan Ruben iti napintas a tunos ti amin a nakipaset iti nasao a selebrasion. Nagpaay nga emcee da Mr. Roger Dacanay ken Miss Daisy Jane Somera, agpada a mangisursuro iti Sisim NHS. # (Web In-Action)


text:
Segun ken ni Mr. Baclig, tunggal Sabado ken Domingo a pannakasango dagiti agtutubo ket nangrugi idi bulan ti Pebrero 2014 a rinugianda a miniting dagiti Opisiales ti Asosasion ti 4-H Club ket trinatarda dagiti agduduma a pakaseknanda kasta met a rine-organisarda dagiti saanen nga aktibo nga asosasion.
Innayon ni Mr. Baclig nga iti agdama, adda 15 nga aktibo nga asosasion ti agtutubo a masarakan iti Brgy. Bato, Reppa-ac, Pug-os, Bungro, Cael-layan, Baclig, Turod, Namruangan,
Dardarat, Salomague, Bonifacio, Cuancabal, Arnap, Nagsincaoan ken Cacadiran.
Dagiti kabarbaro a naorganisar ti 4 H-Clubna ket dagiti Barangay ti Nagsantaan, Sabang, Carusipan ken Daclapan.
Insupusop ni Mr. Baclig nga adda Tema a pagbasbasaran dagiti aktibidadesda kas iti: “Youth Empowerment for Food Sufficiency and Sustainability”.
Dagiti aktibidades a mangibagnos kadagiti 4-H Club ket dagiti sumaganad:
1.Rice Production Technology.
2.Banana Processing and Preservation.
3.Handicraft Contest.
4.On the Spot Canvass Painting Contest.
5.Extemporaneous Speaking Contest.
6.OPM Local Solo Contest.
7.Quiz Bee.
Agdama pay a maipatpatungpal ti Cattle Fattening ti 15 nga Asosasion babaen iti agtultuloy a panangtulong ti LGU-Cabugao nga idauluan ni Mayor Edgardo “Ediboy” S. Cobangbang, Jr. iti livelihood program dagiti Out-of-School Youth tapno mabirokanda iti kaimudinganda a napintas a masakbayan. # (Web In-Action)


text:
Komentario ni Eden A. Alviar
NAYURITEN iti pakasaritaan ti Pilipinas nga indeklarar daydi Presidente Ferdinand Marcos ti Martial Law iti intero a pagilian idi Septiembre 21, 1972.
Tunggal anibersario ti proklamasion ti Martial Law iti Pilipinas ket agungar iti lagip dagiti Pilipino a nakapadas dagiti dakes a pasamak kabayatan ti Linteg Militar. Ngem kadagiti dadduma a Pilipino, ibilangda dayta a panawen a kasayaatan a paset ti pakasaritaan ti pagilian.
Iti isasangbay ti maika-45 nga anibersario ti pannakaiproklamar ti Martial Law iti Pilipinas, adda pay laeng ti estado ti Linteg Militar ti intero a Mindanao. Indeklarar ni Presidente Rodrigo Duterte ti Martial Law sadiay Mindanao babaen ti Proclamation No. 216 manipud idi Mayo 23, 2017 gapu ti riribuk sadiay Marawi City nga inwayat dagiti terorista a kameng ti Maute Group ken Abu Sayyaf Group. Impasingked idi ni Duterte nga ipakatna ti Linteg Militar iti Mindanao tapno mapaksiat ti terorismo ken riribuk iti dayta a paset ti Pilipinas a nagbalin a naatap ti pannakagun-od ti kappia ken panagdur-as gapu ti agtultuloy a riribuk.
Nasuspendido ti Writ of Habeas Corpus, ken naipakat dagiti curfew ken check-points.
Nabayagen a naturpos ti 60 nga aldaw a kapaut ti deklarasion ti Martial Law sadiay Mindanao, ngem inyalud-od daytoy ti Kongreso kalpasan ti kiddaw ni Duterte. Kalpasan ti 100 nga aldaw, saan pay a nagibusan ti ranget sadiay Marawi City uray agarupen a 140 a soldado ken polis dagiti napapatay, agarup 700 a terorista dagiti nakettel ti biagna, ken adun a sibilian dagiti nairaman. Iti laksid dagiti naginaldaw a panagbomba ken panagranget dagiti tropa ti gobierno ken dagiti terorista, ken pannakadadael ti sigud a nadur-as a siudad ket saan pay a nagibusan ti krisis iti Marawi City. Nasuroken a 300,000 a sibilian dagiti nagpaing kadagiti evacuation centers.
Saan pay a naparmek dagiti bandido a kameng ti Abu Sayyaf Group ken Bangsamoro Islamic Freedom Fighters. Natalna ketdi dagiti kameng ti Moro Islamic Liberation Front, ken Moro National Liberation gapu ta mangnamnamada iti kari ti agdama nga administrasion para ti panakabukel ti rehion a Bangsamoro kas sagudayen ti idurduron ni Duterte a Federalismo a sistema ti gobierno.
Iti implementasion ti Martial Law sadiay Mindanao ita tawen ken idi panawen ni Marcos ket adu dagiti nagdumaanda. Pagam-amakan dagiti adu nga umili ti mabalin a panangideklararto met ni Duterte ti Martial Law iti intero a Pilipinas no adda naan-anay a gapu ti pannakaipakat ti Linteg Militar iti intero a pagilian.
Mapagduduaan ti gannuat ni Duterte a panangay-ayona kadagiti soldado ken polis iti nangato a sueldo ken adu a benepisio no maidilig kadagiti dadduma nga agpapaay iti gobierno, ket senial ti panangpatibkerna ti suporta dagitoy nga armado a puersa nga isuda ti mangpabileg ti panagturayna.
Agamak dagiti human rights advocates no maideklarar ti Martial Law iti intero a pagilian gapu ti pannakalabsing dagiti karbengan ti tao. Uray saan a Martial Law iti Pilipinas iti agdama ket ad-adun nga amang dagiti napapatay a biktima ti summary executions wenno extra judicial killing iti nasurok laeng a makatawen a panagakem a Presidente ni Duterte no maidilig iti 11 a tawen a kaadda ti Martial Law idi panawen ni Marcos nga addaan laeng iti agarup 3,400 a biktima.
Maibasar iti record ti Philippine National Police, agarupen a 3,500 dagiti napapatay mainaig iti kampania kontra illegal a droga, ken 2,000 kadagitoy ti natay kadagiti lehitimo nga operasion. Ngem maibasar iti report a naidanon iti Commission on Human Rights babaen dagiti nagduduma a non-government organizations ken media institutions, dumanonen iti agarup 12,000 dagiti napapatay iti kampania maikontra iti illegal a droga.
Sakbay ti deklarasion ti Martial Law iti Mindanao, improklamar met idi Disiembre 4, 2009 ni Presidente Gloria Macapagal Arroyo ti Martial Law sadiay Maguindanao babaen ti Proclamtion 1059 tapno mapengdan ti panagraira ti riribuk iti probinsia iti panangaresto kadagiti nabileg a kameng ti Pamilia Ampatuan a suspek iti pannakamasaker dagiti 53 a biktima pakairamanan dagiti kameng ti media idi Nobiembre 23, 2009.
Nabiit laeng ti Martial Law iti Maguindanao ta naikkat daytoy idi Disiembre 13, 2009 kalpasan ti pannakatiliw dagiti kangrunaan a suspek ken pannakaraut ken pannakasamsam dagiti adu a nabileg nga armas ti Pamilia Ampatuan.
Immuna a naiproklamar ti Martial Law iti Pilipinas idi sardam ti Septiembre 23, 1972. Inrakurak ni Presidente Marcos iti telebision ti panangideklarana babaen ti Proclamation 1081 idi Septiembre 21, 1972 (Septiembre 17, 1972 ti actual a pannakapirmana maibasar kadagiti dokumento) gapu ti riribuk iti pagilian ken pangta dagiti rebelde iti New People’s Army / Communist Party of the Philippines. Nagraira ti riribuk iti Metro Manila gapu kadagiti aktibista a kameng ti Kabataang Makabayan, ken ti ibibileg dagiti rebelde a komunista.
Adu dagiti nadara a napa-samak iti pagilian manipud 1970 agingga iti pannaka-ideklarar ti Martial Law kas kadagiti masansan a panagprotesta dagiti aktibista, pannakaisanglad dagiti nabileg nga armas para kadagiti rebelde a nailugan iti M/V Karagatan sadiay kabaybayan ti Isabela, ti pannakabomba ti Plaza Miranda, ken dadduma pay a nadara a pagteng. Ti makabulan a protesta ken nagsasaruno a panagbomba ken ti pannakaambus ni National Defense Secretary Juan Ponce Enrile ti nangiyalimpatok ti panangideklarar ni Marcos iti Martial Law. Ngem iti press conference iti rugi ti EDSA People Power idi Pebrero 22, 1986 a nangigibus ti turay ni Marcos, inrakurak ni Enrile a saan a pudno ti napasamak a pannakaambusna sakbay ti pannakaideklar ti Martial Law.
Patien dagiti lider iti oposision idi panawen ni Marcos nga indeklararna ti Martial Law tapno makapagtalinaed iti turay ta kalpasan ti panangabakna iti eleksion idi 1969 a maikadua ken maudi a terminona ket mapawilanen nga agpailayon iti saadna. Iti panangideklararna ti Martial Law, sinuspendena ti Writ of Habeas Corpus. Winarana ti Kongreso ken pinaserraanna dagiti media institusions. Pinaibaludna dagiti aktibista ken lider ti oposision ken agiwarwarnak. Naibasura ti 1935 Constitution ken nasukatan iti 1973 Constitution. Inakemna ti turay iti Ehekutibo ken Lehislatura babaen ti panangiyetnagna kadagiti Presidential Decrees.
Naikkat ti Martial Law iti Pilipinas idi Enero 17, 1981 sakbay ti umuna nga ibibisita ni Santo Papa Juan Pablo II iti Pilipinas tapno agparang a naisublin ti demokrasia iti pagilian.
Iti pannakailagip ti anibersario ti pannakaideklarar ti Martial Law iti Pilipinas, nasken a taliawen ken amirisen dagiti Pilipino ti pagsayaatan ken pagdaksanna no daytoy ket maisuppiat iti demokrasia wenno panagbiag a nawaya.#


text:
SUHETO ITI AKKUB | KASANO A NANGRUGI TI BIAG?
Sungbat a Nagpateg nga Usigen
KALPASAN ti panangusigda kadagiti ebidensia, adu ti agkonklusion nga adda nakalalaing a nangpataud iti biag. Alaem a pagarigan ni Antony Flew a propesor ti philosophy ken dati a kangrunaan a mangisursuro nga awan ti Dios. Idi naammuanna ti nakaskasdaaw a kinakomplikado ti biag ken dagiti linteg ti nakaparsuaan a mangiwanwanwan iti uniberso, binaliwanna ti opinionna. Iti surat ni Flew, dinakamatna daytoy a panagrasrason dagiti nagkauna a pilosopo: “Masapul nga akseptarentayo ti aniaman nga ipakita ti ebidensia, nupay saan a dayta ti ekspektarentayo.” Para ken Propesor Flew, pinaneknekan dagiti ebidensia nga adda Namarsua.
Kasta met ti konklusion ni Gerard a nadakamat iti napalabas nga artikulo iti daytoy a serye. Nupay nangato ti adalna ken narang-ay iti karerana iti entomology, kinunana: “Awan ti nakitak nga ebidensia a ti biag ket basta timmaud lattan manipud iti awan biagna a banag. Ti kinaurnos ken kinakomplikado dagiti sibibiag a banag ti nakakombinsirak nga adda la ketdi maysa nga Organisador ken Diseniador.”
No kasano a maam-ammotayo ti maysa nga artist babaen ti panangsukimattayo iti obrana, naammuan ni Gerard dagiti kualidad ti Namarsua babaen ti panangadalna kadagiti bambanag iti nakaparsuaan. Inusig met ni Gerard ti Biblia—ti libro nga impaisurat ti Namarsua. (2 Timoteo 3:16) Naammuanna iti dayta dagiti makapnek a sungbat dagiti saludsod maipapan iti napalabas ti sangatauan ken dagiti makatulong a solusion kadagiti problema ti tattao ita. Gapuna, nasiguradona a ti Biblia ket inaramid met ti nakalalaing a nangpataud iti biag.
Kas iti napaneknekan ni Gerard, dagiti sungbat ti Biblia ket nagpateg nga usigen. Paregtaendaka a mangaramid met iti kasta.


text:
Aggibus ti salip iti sarita ken daniw ti 11th RFAAFIL (2012-2013) iti Pebrero 28, 2013, kas impakaammo ti RFAAFIL Secretariat itay nabiit.
Adtoy ti kompleto a pagannurotan dagiti dua a pasalip.
***
Dagiti Pagannurotan iti Salip iti Sarita:
1. Silulukat ti salip kadagiti amin a mannurat iti Ilokano. Aggibus ti salip iti Pebrero 28, 2013.
2. Agatiddog ti sarita iti di nasursurok ngem 10 a panid. Maimakinilia wenno maikompiuter iti doble espasio iti regular bond paper size. Maysa laeng a sarita ti isalip ti kada mannurat.
3. Ti parbo a nagan ti maaramat iti manuskrito a pakisalip. Dua nga MS Word document files ti isubmitir babaen ti e-mail. Umuna: ti sarita a pakisalip. Maikadua: ti parbo ken pudno a nagan ken ti pakasaritaan ti biag ti autor, ken nasken a mangiragpin ti autor iti palawag no kasano, kaano ken no apay a nasuratna dayta a sarita. Saan ketdi a pagibatayan daytoy iti pannakapili ti saritana a maysa kadagiti mangabak ngem mabalin a pakadiskualipikaanna.
4. Sarita a para ubbing ti suraten. Uray ania a tema ti trataren ngem nasken a maawatan dagiti ubbing nga agtawen manipud iti pito (7) agingga iti sangapulo ket dua (12).
5. Nasken nga orihinal, di pay naipablaak, di naadaw iti ania man a sinurat, di naipatarus iti ania man a pagsasao, nasken a bukod a putar ti autort, ken di pay nangabak iti ania man a salip iti panagsurat ti mabalin nga isalip.
6. Agbalin a kukua ti esponsor dagiti mangabak a sarita. Karbenganna pay ti mangedit ken mangipablaak iti Internet (www.rfaafil.com), magasin wenno periodikal a pilina, wenno mangilibro kadagitoy nga awan sungsungbatanna iti autor. Agtalinaed ketdi ti copyright iti autor.
7. Saan a mabalbaliwan ti desision dagiti hurado malaksid no matakuatan kalpasanna a linabsingna ti Pagannurotan Bilang 5. Iti kasta a panaglabsing, maibabawi ti gunggonana ket saanto metten a mapalubosan ti autor a makisalip iti ania man a pasalip nga esponsoran ti RFAAFIL.
8. Dagiti gunggona: First Prize: 5,000.00; Second Prize: 4,000.00; Third Prize: 3,000.00; Fourth Prize: 2,000.00; Fifth Prize: 1,000.00 ken mabalin a manayonan wenno maksayan dagiti gunggona depende iti pangngeddeng dagiti hurado. Addanto pay sertipiko a maited kadagiti mangabak. Maipaay met ti Reader’s Choice Award ken maysa a laptop computer iti sarita a magustuan dagiti ubbing a reader.
9. Mapadayawanto dagiti mangabak iti GUMIL Filipinas Annual Convention wenno iti pasken nga angayen ti RFAAFIL iti daytoy a Kalgaw 2013.
10. Ipatulod ti pakisalip babaen ti e-mail. Iturong iti admin@rfaafil.com ken rfaafil@hotmail.com.
11. Nasken a maipatulod babaen ti e-mail ti pakisalip iti di naladladaw ngem ti petsa a panaggibus ti salip.
***
Dagiti Pagannurotan iti Salip iti Daniw:
1. Silulukat ti salip kadagiti amin a mannaniw iti Ilokano.
2. Agatiddog ti daniw iti di ab-ababa ngem 20 a linia ken naikompiuter wenno naimakinilia iti maysa a panid ti bond paper. Mabalin a maysa wenno dua a daniw ti isalip ti kada mannaniw. Masapul nga orihinal, bukod a putar ti autor, saan a naipatarus manipud iti ania man a lengguahe, di pay nangabak iti ania man a pasalip, ken di pay naipablaak iti uray ania a magasin, pagiwarnak wenno iti Internet.
3. Nawaya ti mannaniw a mangsurat iti daniwna iti kayatna nga estilo ken sukog ngem nasken a para ubbing ti daniw a putarenna. Uray ania a tema ti trataren ngem nasken a maawatan dagiti ubbing nga agtawen manipud iti pito (7) agingga iti sangapulo ket dua (12).
4. Ti laeng parbo a nagan ti mannaniw ti agparang iti daniw. Nasken a mangusar iti agsabali a parbo a nagan no panggep ti mangisalip iti dua a daniw. Dua nga MS Word document files ti isubmitir babaen ti e-mail. Umuna: ti daniw a pakisalip. Maikadua: ti pudno ken parbo a nagan ken pakasaritaan ti biag ti autor.
5. Agbalin a kukua ti esponsor dagiti mangabak a daniw. Karbenganna pay ti mangedit ken mangipablaak iti Internet (www.rfaafil.com), magasin wenno periodikal a pilina, wenno mangilibro kadagitoy nga awan sungsungbatanna iti mannaniw. Agtalinaed ketdi ti copyright iti autor.
6. Dagiti gunggona: Umuna, P2,000.00 ken sertipiko; Maika-2, P1,500.00 ken sertipiko; Maika-3, P1,000.00 ken dua a consolation prize a sag-P500 ken sertipiko. Mabalin a mangabak ni mannaniw iti dua a premio. Mabalin pay a manayonan wenno maksayan dagiti gunggona depende iti pangngeddeng dagiti hurado. Maipaay met ti Reader’s Choice Award iti daniw a magustuan dagiti ubbing a reader.
7. Saan a mabalbaliwan ti pangngeddeng dagiti hurado malaksid no matakuatan kalpasanna a linabsingna ti Pagannurotan Bilang 2.
8. Mapadayawanto dagiti mangabak iti GUMIL Filipinas Annual Convention wenno iti pasken nga angayen ti RFAAFIL iti daytoy a Kalgaw 2013.
9. Ipatulod ti pakisalip babaen ti e-mail. Iturong iti admin@rfaafil.com ken rfaafil@hotmail.com.
10. Nasken a maipatulod babaen ti e-mail ti pakisalip iti di naladladaw ngem Pebrero 28, 2013.


text:
Numancia, Aklan
Ti Numancia ket maysa a maika-4 a klase nga ili iti probinsia ti Aklan iti Filipinas.
Dagiti baranggay[urnosen | urnosen ti taudan]
Ti Numancia ket politikal a nabingbingay iti 17 a barbaranggay.[2]
- Albasan
- Aliputos
- Badio
- Bubog
- Bulwang
- Camanci Norte
- Camanci Sur
- Dongon East
- Dongon West
- Joyao-joyao
- Laguinbanua East
- Laguinbanua West
- Marianos
- Navitas
- Poblacion
- Pusiw
- Tabangka
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Aklan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 1 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Aklan". Datos ti Populasion ti Ili. Dibision ti Panagsukisok ti LWUA. Naala idi 1 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Valencia, Bohol
Ti Valencia ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Valencia ket nabingbingay a politikal kadagiti 35 a barbaranggay.[2]
- Adlawan
- Anas
- Anonang
- Anoyon
- Balingasao
- Botong
- Buyog
- Canduao Occidental
- Canduao Oriental
- Canlusong
- Canmanico
- Cansibao
- Catug-an
- Cutcutan
- Danao
- Genoveva
- Ginopolan
- La Victoria
- Lantang
- Limocon
- Loctob
- Magsaysay
- Marawis
- Maubo
- Nailo
- Omjon
- Pangi-an
- Poblacion Occidental (Sawang)
- Poblacion Oriental (Sur)
- Simang
- Taug
- Tausion
- Taytay
- Ticum
- Banderahan (Upper Ginopolan)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Mammanday-linteg… agsusubangdan!
ARASAAS: North Korea ken Amerika...agpinpinnudotdan. Gapu laeng kadi kadagiti partuatda nga armas-panggubat? Wenno iti estilo a pinnasikatan? Tsk tsk...sapay koma apo mayadayokami iti delubyo.
Arig dipay nakabangon ti lubong kalpasan ti maikadua a gubat-sangalubongan.
Kasla adda manen bumegbeggang a senyales iti nadara a rinnisiris iti masakbayan gapu laeng iti panagpartuat iti armas ken pannakasubok dagitoy. Sapay koma ta di mapasamak ti pagam-amkan ti kaadduan.
Daytoy ket nainlubongan a tensiyon iti agdama a masapul koma a masebseban.
Tensiyon-pang-internasyonal daytoy, pards...ngem ammoyo kadi nga adda met mapaspasamak ita a tensiyon pang-nasyonal? Sadino? Gubat sadiay Marawi? Saan laeng a dita, kabsat...uray idiay pagpandayan ti linteg, aggugubatdan. Aniaa?
-o0o-
Adun ti maum-uma ken mapukpukawanen iti respeto gapu kadagiti mapaspasamak dita pagpandayan ti linteg wenno pakabuklan ti kongreso. Ta apay koma? Maryunes... no sumursurotkayo appomi kadagiti makapalusdoy nga imbestigasyon nga ar-aramidenda (Lower House ken Senado) siyento porsiyento nga adda danagmo, kabsat.
Umuna, ti gasgastuenda kadagita agrurutong nga imbestigasyon ket kuwarta dagiti umili. Maikadua, dida met agkaykaysa iti panagimbestiga. Adda pay salawasaw a salawasaw a di na met ammo ti sasawenna. Adda met dagiti agpakalaing a kasla isudan ti kalaingan iti rabaw ti daga ngem ubbaw met dagiti lablabidenna. Addaka dita a porma a porma tapno makita laeng ti sibubukel a pagilian ti rupana ngem awan met bagas ti ibukbukana. Nupay saan met ketdi nga amin. Adda met dagiti mammanday-linteg a saan a porma no di ketdi nabagas ti tunggal ibbatanna a banag. Ngem kuna ti kaadduan nga agob-obserba... adu nga oras ti masaysayang dita. Kasano kano a masayang? Saggaysaentayo nga ibuksilan:
-o0o-
Iti laengen pannakaiparang dagiti inimbitaranda a tattao , maim-imbestigaran man wenno witness...adun dagiti agsisimparat a di pagkikinnaawatan.
Abutenna iti no mano nga oras ti pannakaipangeg ti tunggal benneg dagiti mammaday-linteg, kontra man wenno saan.
Dagiti metten agkalalaing a mammanday-linteg ti agririnupak iti kapanunotan. Nakatumeeng piman dagiti naimbitaran a testigo. Imbes koma a liklikanda ti adu a teknikalidad... saan met ta kasla tren ti LRT a tumaray santo agpugak. Haayna biag.
No ababa laeng ti sentronmo nangruna no addaka a siimatang sadiay... amangan ta makaisawangka iti saan a malamot ti takong. Ti nasakit...aggigiddan dagiti im-imbestigaranda a kaskaso.
Adda met korkortetayo ditoy pagilian...apay kano ngamin nga isuda ti agim-imbestigar? Kuna met dagiti legalista.. in aid of legislation kano dagita nga ar-aramidenda. Ngem kasta a kabayag? Saanda met akorte, kuna met dagiti dadduma... dida met makayetnag iti dusa kadagiti maduptalanda a nagbasol. Agirekomendardanto laeng kadagiti maseknan a korte no ania ti rumbeng.
Ngem kadagiti nalpasdan nga inimbestigaran...mano ditan ngata ti nalpas ken nayetnagan iti pannusa? Adda kadin nakombiktar? Mano a porsiyento ti nakumbiktar iti kinaadun dagiti linudonludonda nga inlupeklupek kadagiti nga imbestigasyon? Adun dagiti naibabain iti entero a pagilian gapu kadagita nga imbestigasyon.
Ngamin, iti pannagna ti letigasyonda, kunada...kasla kumbiktadon ti suspetsa. On air kadagiti teleibisyon ken radio dagita a letigasyon. Piman met dagiti saan a makasao a mangikalintegan iti bennegna. Piman a matabtabbaawan a kasla piyek a pinanawan ni nanangna. Saan kadi a panagsayang laeng iti oras dagita?
-o0o-
Itay nabiit...adda maysa a kongresista ti nangisingasing a rumbeng koma kano a saan a maaresto wenno makassuan ti maysa a mammaday-linteg iti isyu ti panaglabsing iti linteg-trapiko no manarimaan ti sesyon.
Adu ti nagkotak. Agbibinnakal manen ti laing dagiti nauutek a representante. Ngem iti ungtona, inlawlawag ti nasao a kongresista nga inadawna ti singasingna iti seksiyon 11 ti artikulo 6 ti Konstitusyon a ti kunana: “Ang isang senador o kagawad ng Kapulungan ng mga kinatawan sa lahat ng mga paglabag na may parusang pagkakabilanggong hindi hihigit sa anim na taon, ay dapat na may prebilehiyo laban sa pagkaaresto habang may sesyon ang kongreso.” Iti mas praktikal a pannakailawlawagna.... di rumbeng kano a maaresto ti maysa a mammanday linteg a naglabsing iti trapiko no di ketdi mapalubosan nga umatindar pay iti sesyon sakbay a maisuko.
Kuna met dagiti sutil... addan aya nadamagtayo a nakassuan wenno natikitan a pulitiko (taga-kongreso) no traffic violations ti saritaan? Kasanom a sitaen, kunada...ket nagadu ti escortna wenno bodyguardna? Uray awanen ti wangwang...agkakanagpiit met dita ti ngiawda tunggal agbanesbes ti lugluganda. Sabagay, saan nga iti amin. Ultimunto pay ni Prtes. Duterte ket agtulnog iti linteg-trapiko, dagitinto ket ngatan mas nababbaba ngem isu ti agsukir?
-o0o-
Itay laeng nabiit, nagkikinnugsil manen dagiti senador a taga mayorya ken minorya gapu iti di pagkikinnaawatan iti im-imbestigaranda a kaso idiay Senado. Pudno a nagpipinnudotdan ta napasardeng ti hearing gapu kadakuada. Sinno met ti saan a mairita ti kasta nga eksena?
Saan aya a naawagan iti “Mataas na Kapulungan” wenno “Nangato a Paggimongan” ti pagilian ti Senado? Ngem iti panangtimbang dagiti makasaksaksi kadagita a regudon ti sinnubang ken rinnupakda ket kasla agbalbalinen nga inutil ti institusyon.
Obserbaranyo, pards...kaadduan a hearingda ket magameran iti pinnudot, binnarsakan iti pitak, agtitinnudo... iti ababa a pannao, kasla mabasbastosen ti institusyon, saan aya? Pinnalaingan iti expose uray kurang met iti basehan no di ketdi puros suspetsa pay laeng. Adda met dagiti testigo a kasla agpapaaramat laeng tapno mapasingkedan ti akusasyon wenno insipsipda a kaso.
In short... makauman, kunada, ti makitkita dita a kultura ti puros porma-porma, pang-inarte, pang-eepal, pag-angkas, pagsakay ken pagsawsaw tapno makaala laeng iti atensiyon ti kumunidad. Siguro no sibibiag pay daydi lolok, iyasaanakayo iti ragadi. Oras ken pirak ti umili ti masaysayang kadagiti nga eksena. Ti angpepna... awanto met laeng ti tinnag dagiti inimbestigaranda.
-o0o-
Itay nabiit, maysa manen a singasing dita Kamara ti nagbibinnarsakanda iti abilidad. Dayta ti singasing a Philippine Legislative Police wenno kabukbukodan a security group para laeng kadagditi mammaday-linteg. Adu ti natnag ti kidayna. Saan kanon a kasapulan. Amangan ta agsubli manen dagiti kunkunada idi a political goons.
Mangted laeng daytoy iti “wrong signal” kadagiti umili nangruna kadagitoy a panawen nga adu dagiti kameng ti PNP ti mairamraman kadagiti krimen. Kunada, nayon a paggastuan manen dayta ti gobyerno ken maysa a duplikasyon laeng iti trabaho ti pulisya ti pagilian.
Nakasaangen iti Kamara ti nakuna a bill. Pugtuanyo no sinno ti akin-singasing? Ni Cong. Rodolfo Farinas, House Majority Leader. Isu met laeng ti nangisingasing iti immunity dagiti mammaday-linteg iti traffic violations. Imparangmi laeng dagiti eksena dita pagpandayan ti linteg maibase iti rupana iti agdama a panawen. Adu dagiti rumbeng a trabahuenda iti mas nabagbagas koma a pamkuatan a saan ketdi a panagsaysayang laeng iti oras ken pirak dagiti taxpayers.
Awan kabkabigenmi iti daytoy a gundaway no di ketdi public interest and public trust. Batobato sa langit.
***
Please share your experience with LOLO DORO “JIMMY LUZANO” AKA. MR. CARIñOSO as we celebrate 50 years in the industry. Send to 0928-506-5269. Thank you,Adios mi amor... ciao, mabalos!
Published in the SunStar Baguio newspaper on October 02, 2017.
Latest issues of SunStar Baguio also available on your mobile phones, laptops, and tablets. Subscribe to our digital editions at epaper.sunstar.com.ph and get a free seven-day trial.


text:
Adtoy dagiti nangabak iti 11th Reynald F. Antonio Awards for Iluko Literature ken iti 11th AMMA Foundation Literary Awards, kas panagsaganadda, ken kas impadamag ti Secretariat ti RFAAFIL ken AMMAFLA.
Iti 11th RFAAFIL, benneg ti Sarita a Para Ubbing:
Umuna a Gunggona, Leah D. Manzano ti Siudad ti Candon City babaen ti saritana a "Ti Sagutko ken ni Tatang." Mangisursuro iti English ken Filipino iti Nagtablaan National High School, Sta. Lucia, Ilocos Sur.
Maika-2, Noli S. Dumlao ti Paoay, Ilocos Norte babaen ti saritana a "Da Meow ken Grr." Scriptwriter iti drama iti MBC-Radio DZRH ken nagpaay iti babaen ni dati nga Executive Director Cecile Guidote Alvarez ti National Commission for Culture and the Arts (NCCA) a kas media coordinator para iti radio.
Maika-3, Cles B. Rambaud ti Pinili, Ilocos Norte babaen ti saritana a "Ni Bi-o-bi-o, ni Cory, ni Erap, ken ni Marcos." Nagun-odna ti 2009 Writer’s Prize iti Ilokano poetry manipud iti NCCA ken agdama a Managing Editor ti Bannawag.
Maika-4, Crisostomo M. Ilustre ti Bauang, La Union babaen ti saritana nga "Once a Funny Time." Agdama nga Operations Consultant ti Century Broadcasting Network ken adda dua nga imatmatonanna nga FM station.
Maika-5, Ronelyn B. Ramones ti Bacarra, Ilocos Norte babaen ti saritana nga "Amy." Nagadal iti Midwifery iti Northwestern University, Laoag City, ken addan maysa a sarita ken sumagmamano a daniwna a naipablaak iti Bannawag.
Iti 11th RFAAFIL, benneg ti Daniw a Para Ubbing:
Umuna a Gunggona, Agustin DC. Rubin ti San Ildefonso, Ilocos Sur ngem agnaeden iti Zambales, babaen ti daniwna nga “A Ba Ka Da.” Retirado a mannursuro, napadayawan nga RFAAFIL Writer of the Decade iti selebrasion ti Maika-10 a tawen ti RFAAFIL.
Maika-2, Johmar R. Alvarez ti Ballesteros, Cagayan babaen ti daniwna a "Pidut." Mangisursuro iti Aparri West National High School-Aparri, Cagayan ken adviser ti The Beachcomber, ti opisial a pagiwarnak ti nasao a pagadalan.
Maika-3, Ronnie Es. Aguinaldo ti Calayan, Cagayan babaen ti daniwna a “Bullalayaw." Addan sumagmamano a pammadayaw a naawatna kadagiti salip iti panagsuratan.
Maika-4, Jobert M. Pacnis ti Ballesteros, Cagayan babaen ti daniwna a "Ti Perperroka." Nalpasna ti BSECE iti Cagayan State University-Tuguegarao. Maysa a mannursuro. Sumagmamanon dagiti pammadayaw a nagun-odna iti panagsuratan a pakairamanan ti RFAAFIL.
Maika-5, Benjamin P. Pacris ti Laoag City babaen ti daniwna a "Burburtia Dagiti Animal." Agdama a Chief Information Officer ti Philippine Information Agency (PIA) iti Ilocos Sur a kas moderator ti “Kapihan iti Amianan” Media Forum iti Iluko Heritage Channel (IHC) ken TV host ti “Issue ken Komentaryo” (Impormasyon Publiko) iti IHC ken anchor iti “’Niat’ Makunam, Kailian?” program iti DWRS Commando Radio.
Dagiti naghurado: Lorenzo G. Tabin, Sr., pangulo; kameng da Heman G. Tabin ken Sinamar R. Tabin.
Maidasar dagiti nangabak a sarita ken daniw kadagiti agbasbasa nga ubbing tapno pilienda ti mapadayawan iti 11th RFAAFIL Reader’s Choice Award.
* * *
Iti 15th AMMAFLA, Salip iti Sarita Para Kadagiti Agdadamo a Mannurat:
Umuna a Gunggona, Marichel E. Suguitan ti Aggub, Solano, Nueva Vizcaya babaen ti saritana a “Kulibangbang.” Inaunaan iti lima nga agkakabsat nga annak da Domingo ken Sionita Suguitan, maysa nga OFW iti Hong Kong ni Marichel. Nakaipablaaken iti sumagmamano a daniw iti Bannawag ken maysa kadagiti mannaniw a nairaman iti Alimpatok, antolohia ti erotiko a dandaniw nga Ilokano. Aktibo met kadagiti gunglo dagiti OFW, maysa kadagiti opisial ti Taga-Nueva Vizcaya Ako (TNVA), organisasion dagiti taga-Nueva Vizcaya iti Hong Kong.
Maika-2, Ronelyn B. Ramones ti Brgy. Buyon, Bacarra, Ilocos Norte babaen ti saritana nga “Ina.” Fellow iti 3rd Pasnaan, ti literary workshop nga iwaywayat ti GUMIL Filipinas para kadagiti napili nga agdadamo a mannurat, nakaipablaaken ni Ronelyn iti sarita iti Bannawag (“Sabali ni Benson, Sabali ni Miguel”) ken sumagmamano a daniw a pakaibilangan ti “Uliek ti Kampanario ti Bacarra” a nangyalat iti Umuna a Gunggona iti On-the-Spot Poetry Writing Contest iti Pasnaan 2012.
Maika-3, Avelino B. Felicitas, Jr. ti San Juan, Abra ngem agindegen iti Waipahu, Hawaii babaen ti saritana nga “Ti Para Isuno.” Nangisuro iti 16 a tawen iti ISPSC, Santa Maria, Ilocos Sur sa immakar iti UNP Vigan a nagturposanna iti Doctor of Education ken nagretiruanna idi 2007. Ni dati a Teresita A. Imperial ti Santa Maria, I.S. ti asawana. Addaanda iti uppat nga annak. Agdama a Substitute Teacher-3 iti Leeward School District, Oahu,Hawaii ken Security Officer iti UPS Facility, Honolulu, International Airport, iti babaen ti Ali’I Security System.
Dagiti naghurado: Aida S. Tiama ti Unibersidad ti Filipinas-Diliman, chair; kameng da Ariel S. Tabag ti Bannawag ken Linda T. Lingbaoan ti University of the Philippines Press.
Dagiti isponsor ti salip: Amado & Gloria Yoro, Francis ken Aurora Ponce, ken Fred ken Cherry Quibol, agpapada nga agindegen iti Hawaii.
Mapadayawan dagiti nangabak iti RFAAFIL ken AMMAFLA bayat ti Maika-45 a Kombension Nasional kenLiterary Seminar ti GUMIL Filipinas inton Abril 19-21, 2013 iti Gonzaga, Cagayan.
(Naipablaak iti Bannawag, Abril 15, 2013 a bilang.)


text:
Kategoria:Dagiti presidente babaen ti pagilian
Daytoy a kategoria ket aglaon kadagiti artikulo a maipanggep ti opisina dagiti presidente nga adda kadagiti pagilian wenno pagilian-estado, ken dagiti tattao a nagtaekem ti daytoy nga opisina.
Dagiti subkategoria
Daytoy a kategoria ket addaan kadagiti sumaganad a 23 a subkategoria, manipud iti 23 a dagup.
A
- ► Dagiti presidente ti Alemania (3 P)
- ► Dagiti presidente ti Arhentina (1 P)
- ► Dagiti presidente ti Armenia (1 P)
B
- ► Dagiti presidente ti Bietnam (2 P)
- ► Dagiti presidente ti Bolivia (2 P)
C
- ► Dagiti presidente ti Chile (1 P)
- ► Dagiti presidente ti Colombia (1 K)
D
E
- ► Dagiti presidente ti Estados Unidos (1 K, 45 P)
F
- ► Dagiti presidente ti Filipinas (18 P)
G
- ► Dagiti presidente ti Ghana (1 P)
H
- ► Dagiti presidente ti Haiti (1 P)
I
- ► Dagiti presidente ti Indonesia (1 P)
- ► Dagiti presidente ti Islandia (1 P)
L
- ► Dagiti presidente ti Letonia (1 P)
M
- ► Dagiti presidente ti Malta (1 P)
P
- ► Dagiti presidente ti Peru (1 P)
- ► Dagiti presidente ti Pinlandia (1 P)
- ► Dagiti presidente ti Pransia (1 K, 2 P)
S
- ► Dagiti presidente ti Serbia (1 P)
T
- ► Dagiti presidente ti Turkia (1 P)
V
- ► Dagiti presidente ti Venezuela (1 P)


text:
Rambakan ti pagilian ti Bulan ti Literatura ti Filipinas (Buwan ng Panitikan ng Filipinas wenno National Literature Month) iti daytoy nga Abril.
Dagiti mangidaulo iti parambak: National Commission for Culture and the Arts (NCCA) nga idauluan da chairman Felipe M. de Leon Jr. ken OIC-executive director Adelina M. Suemith; ti Komisyon sa Wikang Filipino (KWF) nga idauluan ni National Artist Virgilio Almario a chairman; ken ti National Book Development Board, nga idauluan ni Chairperson Flor Marie Sta. Romana Cruz.
Nadumaduma a pasken mainaig iti literatura ken kultura ti maiwayat iti las-ud ti bulan ti Abril “tapno matignay ti panunot ken mapabaknang ti kararua.”
Mangrugi ti National Literature Month iti pannakarambak ti Francisco “Balagtas” Baltazar Day wenno Araw ni Francisco “Balagtas” Baltazar itoy nga Abril 2 babaen ti aggiddan a pannakairuknoy dagiti sabsabong kadagiti batonlagip ni Balagtas iti Pandacan (Manila), Balagtas (Bulacan), ken Orion (Bataan).
Maiwayat kalpasanna dagiti nadumaduma nga aktibidad a mainaig iti literatura a kas kadagiti komperensia, workshop, ken dadduma pay iti nadumaduma a paset ti pagilian a kas iti Metro Manila, Camarines Sur, Baguio City (Benguet), Pampanga, Laguna, Dapitan City (Zamboanga del Norte), Cebu City, Bacolod City (Negros Occidental).
Kamaudiananna, iwayat ti Unyon ng mga Manunulat sa Pilipinas (UMPIL) ti UMPIL Pambansang Kongreso ng mga Manunulat iti Ateneo de Manila University inton Abril 30.
Naideklarar ti Abril a kas Buwan ng Panitikang Filipino wenno National Literature Month babaen ti Proclamation No. 968 a pinirmaan ni Presidente Aquino idi Pebrero 10, 2015.
Naiwayat ti umuna a pannakarambak ti National Literature Month itay napan a tawen ket iti daytoy a tawen, impanamnama ti NCCA ken KWF ti narungrungbo a pannakarambak tapno maipaganetget ti napateg nga akem ti literatura iti kabibiag ken iti kinaasino ni Filipino.
Iti biang ti GUMIL Filipinas, rambakanna met ti Bulan ti Literatura Ilokana inton Abril 22-24 iti probinsia ti Apayao, kas pannakipasetna iti Bulan ti Literatura ti Filipinas.


text:
Wikipedia:Napili nga artikulo ita nga aldaw/Abril 4
Ti Nilo ket maysa a nangruna nga agay-ayus iti amianan a karayan idiay amianan a daya ti Aprika. Daytoy ket sapasap a naipanunotan a kas ti kaatiddogan a karayan iti lubong. Daytoy ket 6,650 km (4,130 milmilia) ti kaatiddogna. Daytoy ket agay-ayus kadagiti sangapulo a pagilian ti Sudan, Abagatan a Sudan, Burundi, Rwanda, Demokratiko a Republika iti Kongo, Tanzania, Kenya, Etiopia, Uganda ken Ehipto.
Ti Nilo ket addaan kadagiti dua a nangruna a tributario, ti Puraw a Nilo ken Asul a Nilo. Ti Puraw a Nilo ket at-atiddog ket ken mapan idiay rehion ti Nalatak a Dandanaw ti tengnga nga Aprika. Ti kaadaywan a taudan ket saan pay nga ammo ngem mabalin a mabirukan idiay Rwanda wenno Burundi. Agpaamianan nga agyos idiay Tanzania, Danaw Victoria, Uganda ken Abagatan a Sudan. Ti Asul a Nilo ket isu ti taudan kadagiti kaaduan a danum ken ti nalames a daga. Daytoy ket mangrugi idiay Danaw Tana idiay Etiopia iti 12°02′09″N 037°15′53″E ken agayus idiay Sudan manipud ti abagatan a daya. Dagiti dua a karayan ket agsabatda idiay asideg ti Sudanes a kapitolio ti Khartoum.
Ti akin-amianan a paset ti karayan ket agayus iti gangani nga adda amin iti desierto, manipud idiay Sudan a mapan idiay Ehipto, ti pagilian a ti sibilisasionna ket nagtaltalek iti daytoy a karayan manipud kadagiti taga-ugma a panawen.


text:
Sunday, December 9, 2012
MAPABORAN ITA DAGITI VEGETABLE GROWERS
Cabugao, Ilcocos Sur – Naparegta dagiti agmulmula ti nateng iti Munisipalidad ti Cabugao babaen ti pannakareorganisar ti asosasionda nga idauluan ita ni Mr. Armando Azcueta, mabigbig a Vegetable Grower, ken iti pannakaiplano dagiti proyekto a pagsayaatan dagiti kamkameng ken sapasap nga agnanateng babaen ti suporta ti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Inlungalong ni Mayor Ediboy iti masnop a pagparadaan dagiti agibiahe ti nateng. Napili ti igid ti National Highway iti masakbayan ti 2 Brothers Grocery no mapanka ti Manila ket agtultuloy latta nga us-usaren dagiti mannalon a pagisadaan ti produktoda a naisupot a nateng a kas iti sili (Jaguar), taban, sandia ken dadduma pay a cash crops a pangnayon ti masapulan dagiti agmulmula ti nateng.
“Nagpintas man a gannuat daytoy ni Apo Mayor tapno adda masnop a pagyananmi ket no mapalawa daytoy igid ti kalsada ket uray agparadanto ditoyen ti bus a pagikargaanmi,” imbatad ni Mr. Rudring Sabugo, agmulmula ti sili a taga-Brgy. Salapasap, maibilbilang a Vegetable Bowl ti Cabugao ken iti First District.
“Ala ket maipagpannakelminton ti sektormi nga agnanateng ta suportadokami iti Munisipio. Agyamankami kadagiti agrebbeng,” insupusop ni Mr. Pepito Sabugo, agiparparada met ti nateng.
Segun kadagiti agkabsat, ipaluganda dagiti natengda iti bus ket addanto latta mangallawaten a kaduada idiay Balintawak ket saandan a problema ti marketing-na. Adda pay met nateng a maibiahe para idiay Urdaneta, Pangasinan. # (Web Situational Report)
Posted by Bayan ng Cabugao, Ilocos Sur at 1:02 PM
Subscribe to: Post Comments (Atom)


text:
Marso
Ti Marso ket isu ti maika-3 a bulan ti tawen dagiti kalendario a Huliano ken Gregoriano . Daytoy ket maysa kadagiti pito a bulan nga addaan iti kaatidog iti 31 nga al-aldaw. Idiay Akin-amianan a Hemisperio, ti meteorolohikal a panangrugi iti primabera ket mapasamak iti umuna nga aldaw iti Marso. Ti ekuinokso ti Marso iti maika-20 wenno maika-21 ket mangmarka ti astronomikal a panangrugi iti primabera idiay Akin-amianan a Hemisperio ken ti panangrugi ti otonio idiay Akin-abagatan a Hemisperio, a ti Septiembre ket ti tiempo a kapada ti Marso iti Akin-amianan a Hemisperio.
Taudan[urnosen | urnosen ti taudan]
Ti nagan a Marso ket nagtaud manipud iti Latin iti Martius, ti umuna a bulan iti kasapaan a kalendario a Romano. Daytoy ket nainaganan kenni Marte, ti dios ti Romano iti gubat a naikeddeng pay a kas ti guardia ti agrikultura ken maysa a puon ti tattao a Romano babaen dagiti annakna a lalaki a ni Romulus ken Remus. Ti bulanna iti Martius ket isu idi ti pangrugian iti tiempo para iti panagtalon ken pannakigubat,[1] ken dagiti piesta a natengngel a pammadayaw kaniana ket naipada babaen dagiti dadduma iti Oktubre, ken naipatingga ti tiempo para kadagitoy nga aktibidad.[2] Ti Martius ket mabalin a nagtultuloy nga isu ti umuna a bulan ti tawen ti kalendario a Romano aginggana idi 153 SK,[3] ken dagiti nadumaduma a relihioso a rambakan iti umuna a kagudua iti bulan ket kasisigud idi a dagiti rambakan ti baro a tawen.[4] Uray idi naladaw a kinaugma, dagiti Romano a mosaiko a nangiladawan kadagiti bulan ket sagpaminsanda nga umuna a nangikabkabil ti Marso.[5]
Ti Marso 1 ket nangrugian ti nabilangan a tawen idiay Rusia aginggana iti patingga ti maika-15 a siglo. Ti Gran Britania ken dagiti koloniana ket nagtultuloy nga agusar iti Marso 25 aginggana idi 1752, idi kanungpalan nga inamponda ti kalendario a Gregoriano. Adu pay kadagiti kultura ken dagiti relihion a mangramrambak pay laeng iti rugi ti Baro a Tawen iti Marso.
Dadduma a nagnagan[urnosen | urnosen ti taudan]
Iti Pinlandes, ti bulan ket tinawtawagan iti maaliskuu, a naipammatina a nagtaud manipud iti maallinen kuu, iti las-ud ti Marso, ti Daga ket kanungpalanna a mabalin a makita iti sirok ti niebe (nupay kasta, naisingasing payen dagiti nadumaduma a teoria iti etomolohia). Iti Ukraniano, ti bulan ket tinawtawagan iti бepeзeHb, a ti kayatna a sawen ket kayo ti betula, ken březen iti Tseko. Dagiti naipakasaritaan a nagan ti Marso ket mairaman ti Sahon iti Lentmonat, a nainaganan manipud iti ekuinokso ti Marso ken ti panagin-inut nga iyaatiddog dagiti aldaw, ken ti kanungpalan a birngas ti Kuaresma. Dagiti Sahon ket tinawtawaganda pay ti Marso a kas Rhed-monat wenno Hreth-monath (naala manipud iti diosenda a ni Rhedam/Hreth), ken dagiti Anglo ket tinawtawaganda iti Hyld-monath. Iti Eslobeno, ti tradisional a nagan ket sušec, a ti kayatna a sawen ket ti bulan a ti daga ket namagan tapno mabalinen a talonen. Ti nagan ket immuna a naisurat idi 1466 iti manuskrito ti Škofja Loka. Naus-usar pay dagiti dadduma a nagan, kas pagarigan ti brezen ken breznik, "ti bulan dagiti betula".[6] Ti Turko a balikas ti Mart ket naited kalpasan ti nagan ti Marte ti dios.
Dagiti nagibasaran[urnosen | urnosen ti taudan]
- ^ Mary Beard, John North, ken Simon Price, Religions of Rome (Pagmalditan ti Unibersidad ti Cambridge, 1998), pp. 47–48 ken 53.
- ^ Michael Lipka, Roman Gods: A Conceptual Approach (Brill, 2009), p. 37. Dagiti panirigan ni Georg Wissowa kadagiti piesta ni Marte a nangikuadro ti tiempo ti kampania ti militar ket naipukpok babaen ni C. Bennett Pascal, "October Horse," Harvard Studies in Classical Philology 85 (1981), p. 264, nga agraman iti bibliograpia.
- ^ H.H. Scullard, Festivals and Ceremonies of the Roman Republic (Pagmalditan ti UNibersidad ti Cornell, 1981), p. 84; Gary Forsythe, Time in Roman Religion: One Thousand Years of Religious History (Routledge, 2012), p. 14 (iti di pannakaikeddeng idi napasamak ti panagbaliw).
- ^ Scullard, Festivals and Ceremonies of the Roman Republic, p. 85ff.
- ^ Aïcha Ben Abed, Tunisian Mosaics: Treasures from Roman Africa (Getty Publications, 2006), p. 113.
- ^ "Koledar prireditev v letu 2007 in druge informacije občine Dobrova–Polhov Gradec" [The Calendar of Events and Other Information of the Municipality of Dobrova–Polhov Gradec] (PDF) (iti Eslobeno). Municipality of Dobrova-Polhov Gradec. 2006.
Dagiti silpo ti ruar[urnosen | urnosen ti taudan]
Midia a mainaig iti Marso iti Wikimedia Commons
Dagiti inadaw a sasao a mainaig iti Marso iti Wikiquote (iti Ingles)